pythainlp/thai-wiki-dataset-v4 huggingface dataset:
แกงเลียง

แกงเลียง เป็นอาหารของคนในชุมชนที่มีมาแต่โบราณ ลักษณะของน้ำแกงจะไม่ข้น หรือไม่ใสจนเกินไป มีรสเค็มพอดี รสเผ็ดร้อนจากพริกไทย และมีผักในท้องถิ่นเป็นส่วนผสมหลัก ประกอบด้วย ใบแมงลัก ผักเหลียง ยอดย่านาง ฟักทองอ่อน บวบ ตำลึง ในสมัยต่อ ๆ มา จะเพิ่มข้าวโพดอ่อน เห็ดนางฟ้า เห็ดฟาง เป็นต้น
ผักในแกงเลียง เวลาแกงจะไม่ให้เปื่อยมาก และสิ่งที่ขาดไม่ได้คือ ใบแมงลัก ซึ่งเป็นลักษณะเฉพาะของแกงเลียง คนในสมัยโบราณทางภาคใต้คือ แกงเคยเกลือ เพราะในน้ำแกงจะใส่กะปิ เกลือ และพริกไทยเล็กน้อย แต่ต่อมาได้ปรับปรุงให้แกงเลียงเป็นอาหารที่มีคุณค่าทางสมุนไพร เพราะใช้ผักพื้นบ้านและเครื่องปรุงที่มีคุณค่าทางสมุนไพรสูงผักก็มีประโยชน์มากทุกชนิด ทำให้มีกากใย วิตามิน และเกลือแร่สูง ในสมัยก่อนในแกงเลียงจะมีเฉพาะเนื้อปลาที่โขลกหรือตำลงในน้ำแกงเท่านั้น ซึ่งจะใช้เป็นปลาแห้งหรือปลาย่าง ซึ่งเนื้อสัตว์จะทำให้น้ำแกงข้น หรืออาจจะเป็นกุ้งแห้งก็ได้ แต่ปัจจุบันแกงเลียงไม่ได้ใส่เฉพาะเนื้อปลา หรือกุ้งแห้งโขลกป่นเท่านั้น แต่ยังใส่กุ้งสด เนื้อไก่ฉีก เป็นต้น ส่วนเครื่องแกงของแกงเลียงจะประกอบด้วย พริกไทย หอมแดง รากกระชายเล็กน้อย กะปิ กุ้งแห้ง เนื้อปลาแห้ง เช่นปลาช่อน ซึ่งล้วนแต่เป็นสมุนไพร ทำให้แกงเลียงหอมและได้รสชาติเผ็ดร้อน จึงเป็นที่มาได้ชื่อว่า "แกงเลียงสมุนไพร"
ฤทธิ์ทางเภสัชวิทยา.
พริกไทย ที่นำมาใช้ในแกงเลียงอาจเป็น พริกไทยดำ หรือพริกไทยล่อนก็ได้ พริกไทยดำ และ พริกไทยล่อนนั้น จัดเป็นสมุนไพรที่ใช้มากในตำรับยาไทย สำหรับ ขับลม ขับเสมหะ บำรุงธาตุ และเป็นเครื่องเทศที่ใช้อาหารไทยหลายชนิด สารที่พบในผลคือ สารไพเพอร์รีน (Piperine)
สารไพเพอร์รีน (Piperine) เป็นสารสำคัญที่มีส่วนในการออกฤทธิ์ของพริกไทยหลายอย่างตั้งแต่ กระตุ้นการหลั่งกรดในกระเพาะอาหาร เพิ่มอัตราการไหลเวียนเลือด ลดไขมันและระดับน้ำตาลในเลือด ลดการอักเสบ เป็นต้น นอกจากนี้ ยังช่วยเพิ่มปริมาณและอัตราการดูดซึมของยาและอาหาร ทำให้มีผลต่อระดับยาในเลือด อย่างไรก็ดีการใช้พริกไทยในอาหารและรับประทานอย่างเหมาะสมตามภูมิปัญญาไทยจะให้ผลดีต่อร่างกาย
ใบแมงลัก เป็นเครื่องเทศที่มีน้ำมันหอมระเหย และมีสรรพคุณขับลม พร้อมทั้งเพิ่มการไหลเวียนของเลือด เช่นเดียวกับพริกไทย โดยมีความเผ็ดน้อยกว่า ในองค์ความรู้ทางการแพทย์แผนไทยนั้น ใบแมงลัก มีสรรพคุณ ขับลม แก้คลื่นไส้ อาเจียน ผสมในหลายตำรับ บางตำรับใช้เป็นตัวยาหลัก เรียกว่า ยา ประสะแมงลัก มีการวิจัยพบว่า ใบแมงลัก มีฤทธิ์ต้านอาการอักเสบ น้ำมันหอมระเหยมีฤทธิ์ต้านออกซิเดชัน และยังพบว่า มีสารอาหารพวกวิตามินและเกลือแร่หลากหลาย เช่น วิตามินซี แคลเซียม โปแตสเซียม ฟอสฟอรัส และแมกนีเซียม รวมทั้งมีใยอาหารปริมาณสูง เหมาะสำหรับเป็นอาหารคุณภาพอย่างแท้จริง
วัตถุดิบ.
ผักและสมุนไพร ประกอบด้วย พริกไทย หอมแดง ฟักทอง ข้าวโพดอ่อน น้ำเต้า บวบ เห็ด ผักหวาน ใบตำลึง ใบแมงลัก
เนื้อสัตว์ ประกอบด้วย กุ้งแห้ง กุ้งสด
เครื่องปรุง ประกอบด้วย กะปิ น้ำปลา
วิทยาลัยแสงธรรม

วิทยาลัยแสงธรรม เป็นสถาบันอุดมศึกษาเอกชนในประเทศไทย ตั้งอยู่ที่ตำบลท่าข้าม อำเภอสามพราน จังหวัดนครปฐม เริ่มต้นจัดการเรียนการสอนเมื่อปี พ.ศ. 2515 โดยใช้ชื่อว่า "สามเณราลัย แสงธรรม" ปัจจุบันมี บาทหลวง ธีรพล กอบวิทยากุล เป็นอธิการบดี และในปี พ.ศ. 2566 ได้ขยายวิทยาเขตมาตั้งที่จังหวัดเชียงราย
ประวัติ.
วิทยาลัยแสงธรรม จัดตั้งขึ้นเมื่อปี พ.ศ. 2515 โดยใช้ชื่อว่า "สามเณราลัย แสงธรรม" เพื่อจัดการเรียนการสอนด้านศาสนาคริสต์นิกายโรมันคาทอลิก ต่อมาเมื่อวันที่ 2 กุมภาพันธ์ พ.ศ. 2518 จึงได้มีการจัดตั้งเป็นสถาบันอุดมศึกษา โดยมีชื่อว่า "วิทยาลัยแสงธรรม" เปิดสอน 2 หลักสูตรใน 2 คณะวิชา คือ คณะมนุษยศาสตร์ หลักสูตรศิลปศาสตรบัณฑิต สาขาวิชาปรัชญา และ คณะศาสนศาสตร์ หลักสูตรศาสนศาสตร์บัณฑิต สาขาวิชาเทววิทยา และได้มีการพัฒนาการเรียนการสอนเรื่อยมา กระทั่งในปี พ.ศ. 2553 จึงได้มีการจัดการเรียนการสอนหลักสูตรปรับปรุงในปัจจุบัน และในปี พ.ศ. 2566 ได้ขยายวิทยาเขตมาเปิดทำการเรียนการสอนที่จังหวัดเชียงราย
คณะ.
คณะมนุษยศาสตร์.
คณะมนุษยศาสตร์ สาขาวิชาปรัชญาและศาสนา วิทยาลัยแสงธรรม เป็นแหล่งศึกษาค้นคว้าวิจัยสาขาวิชาปรัชญาและศาสนา มุ่งพัฒนาบัณฑิตให้เป็นผู้นำ มีหลักการและแนวทางของปรัชญาและศาสนาในการประกาศข่าวดีและเสียสละ อุทิศตน รับใช้พระศาสนจักร ประกอบด้วย 1 สาขาวิชา คือ สาขาวิชาปรัชญาและศาสนา 
คณะศึกษาศาสตร์.
คณะศึกษาศาสตร์ สาขาวิชาคริสตศาสนศึกษา วิทยาลัยแสงธรรม มุ่งพัฒนาบัณฑิตให้เป็นครูสอน คริสตศาสนธรรม มีคุณธรรม จริยธรรม มีความเข้าใจในวัฒนธรรม เพื่อการอภิบาล การประกาศข่าวดีและการอุทิศตนรับใช้พระศาสนจักรและสังคม ประกอบด้วย 1 สาขาวิชา คือ สาขาวิชาคริสตศาสนศึกษา
คณะศาสนศาสตร์.
คณะศาสนศาสตร์ สาขาวิชาเทววิทยา และสาขาวิชาเทววิทยาจริยธรรม วิทยาลัยแสงธรรม เป็นแหล่งความรู้ทางเทววิทยา มุ่งพัฒนาบัณฑิตให้เป็นผู้นำคริสต์ศาสนา มีคุณธรรม จริยธรรม มีความเข้าใจในวัฒนธรรม เพื่อการอภิบาล การประกาศข่าวดีและการอุทิศตนรับใช้พระศาสนจักรและสังคม ประกอบด้วย 2 สาขาวิชา คือ สาขาวิชาเทววิทยา และสาขาวิชาเทววิทยาจริยธรรม
วิทยาเขต.
วิทยาลัยแสงธรรม วิทยาเขตเซเวียร์ ตั้งอยู่ที่อำเภอแม่จัน จังหวัดเชียงราย เดิมเป็นการจัดการศึกษาของชุมชนการเรียนรู้เซเวียร์ เป็นสถาบันที่เป็นระบบหอพัก แต่เนื่องจากไม่ได้จัดตั้งเป็นสถาบันอุดมศึกษา จึงได้จัดให้นักศึกษาได้ศึกษาในหลักสูตรศิลปศาสตรบัณฑิตของมหาวิทยาลัยสุโขทัยธรรมาธิราช เพื่อรับปริญญาตรี สาขาวิชาภาษาอังกฤษ ต่อมาในปี พ.ศ. 2566 ชุมชนการเรียนรู้เซเวียร์ได้ร่วมมือกับวิทยาลัยแสงธรรม จัดตั้งเป็นวิทยาเขตอย่างเป็นทางการ โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเปิด ในวันที่ 27 กุมภาพันธ์ พ.ศ. 2567
คณะศิลปศาสตร์.
คณะศิลปศาสตร์ สาขาวิชาภาษาอังกฤษเพื่อการศึกษา ศาสนาและวัฒนธรรม วิทยาลัยแสงธรรม วิทยาเขตเซเวียร์ เชียงราย เป็นแหล่งการศึกษาเพื่อพัฒนานักศึกษาสู่ความสมบูรณ์พร้อมด้านคุณธรรม จริยธรรม และสติปัญญา โดยเฉพาะด้านภาษาอังกฤษ สามารถคิดวิเคราะห์ไตร่ตรองอย่างมีระบบ สามารถสื่อสารข้ามวัฒนธรรม และเป็นผู้นำการเปลี่ยนแปลงทางสังคม ประกอบด้วย 1 สาขาวิชา คือ สาขาวิชาภาษาอังกฤษเพื่อการศึกษา ศาสนาและวัฒนธรรม
ซูมิเระ ซาโต

ซูมิเระ ซาโต (; โรมาจิ: "Satō Sumire") (เกิดวันที่ 20 พฤศจิกายน พ.ศ. 2536) เป็นนักร้องหญิงชาวญี่ปุ่นสังกัด "AKB48" ทีม B ในปี 2014 เธอได้ย้ายไป SKE48 ทีม E ปัจจุบันได้ประกาศจบการศึกษาตั้งแต่ปี 2018 เป็นที่เรียบร้อยแล้ว
ผลงานซิงเกิลที่มีส่วนร่วม.
AKB48 ซิงเกิล.
AKB48 A-Sides.
AKB48 B-side (เพลงรองในซิงเกิล)
<templatestyles src="Div col/styles.css"/>
SKE48 ซิงเกิล.
SKE48 A-Sides(เซ็มบัตสึ)
SKE48 B-Sides(เพลงรองในซิงเกิล)
HE 1523-0901

HE 1523-0901 คือรหัสใช้เรียกดาวยักษ์แดงซึ่งตั้งอยู่ในดาราจักรทางช้างเผือกห่างจากเราไปประมาณ 7500 ปีแสง เชื่อว่าเป็นดาวฤกษ์ชนิดดารากร 2 หมายความว่าเป็นดาวที่มีโลหะเป็นส่วนประกอบอยู่น้อย แอนนา ฟรีเบล และคณะ ใช้กล้องสำรวจ Hamburg/ESO Survey ตรวจพบดาวดวงนี้อยู่ในกลุ่มตัวอย่างดาวฤกษ์ฮาโลสว่างที่มีโลหะน้อย งานวิจัยของคณะนี้ได้ตีพิมพ์เผยแพร่เมื่อ 10 พฤษภาคม 2007 ใน "Astrophysical Journal"
กล้องดูดาวขนาดใหญ่มาก (Very Large Telescope) ของหอดูดาวยุโรปใต้ ประมาณการอายุของดาวดวงนี้ไว้ที่ประมาณ 13,200 ล้านปี ทำให้มันเป็นวัตถุที่มีอายุมากที่สุดเท่าที่มีการค้นพบในดาราจักรในปัจจุบัน และเกือบจะมีอายุเก่าแก่เท่ากับอายุโดยประมาณของเอกภพ (13,700 ล้านปี จากการประมาณการของ WMAP) HE 1523-0901 เป็นดาวดวงแรกที่ใช้การประมาณการอายุด้วยเทคนิคตรวจสอบการเสื่อมสลายของธาตุกัมมันตรังสียูเรเนียมและทอเรียม โดยการตรวจวัดธาตุที่ตรวจจับนิวตรอน เชื่อกันว่า มันเกิดขึ้นมาจากเศษซากดาวฤกษ์ยุคแรกโดยตรง ซึ่งหมดอายุขัยและระเบิดเป็นซูเปอร์โนวานับแต่ยุคแรกๆ ของประวัติศาสตร์เอกภพ
การสังเกต.
HE 1523-0901 มีมวลประมาณ 0.8 เท่าของมวลดวงอาทิตย์ ดาวฤกษ์ดังกล่าวสามารถสังเกตได้ค่อนข้างดีจากซีกโลกใต้โดยการใช้กล้องโทรทรรศน์ขนาดเล็ก นอกจากนี้ยังอาจสามารถสังเกตได้จากพื้นที่ทางใต้ในซีกโลกเหนือ อย่างเช่น ประเทศกรีซ
ไทรโศก

ไทรโศก เป็นภาพยนตร์ไทยแนวชีวิต ถ่ายทำด้วยฟิล์ม 16 มม. พากย์สด ๆ ปี 2510 จากบทประพันธ์ของ จำลักษณ์ กำกับการแสดงโดย วิจิตร คุณาวุฒิ สร้างโดย แหลมทองภาพยนตร์ นำแสดงโดย มิตร ชัยบัญชา, โสภา สถาพร, รักชนก จินดาวรรณ, บุศรา นฤมิตร, อดุลย์ ดุลยรัตน์, บุษกร สาครรัตน์ เข้าฉายครั้งแรกเมื่อวันที่ 2 มิถุนายน พ.ศ. 2510 ที่โรงภาพยนตร์ศาลาเฉลิมกรุง 
สร้างใหม่ในปี พ.ศ. 2524 ถ่ายทำด้วยฟิล์ม 35 มม. กำกับการแสดงโดย น้อยเศวต สร้างโดย ศรีเศวตภาพยนตร์ นำแสดงโดย เนาวรัตน์ ยุกตะนันท์, พอเจตน์ แก่นเพชร, ดวงใจ หทัยกาญจน์, นาวี สุวรรณทัพ, ลักษณ์ อภิชาติ, ประจวบ ฤกษ์ยามดี, เมตตา รุ่งรัตน์, สุพรรณี จิตต์เที่ยง เข้าฉายเมื่อ 14 พฤศจิกายน พ.ศ. 2524 ออกอากาศในรายการ แกะกล่องหนังไทย ทาง ทีวีไทย เมื่อวันที่ 12 มิถุนายน พ.ศ. 2553
สร้างเป็นละครโทรทัศน์ ใน ช่อง 7 กำกับการแสดงโดย ภราดร เล็กประเสริฐ นำแสดงโดย บิณฑ์ บรรลือฤทธิ์, เอกพันธ์ บรรลือฤทธิ์, ชไมพร จตุรภุช, พิศมัย วิไลศักดิ์, ชุติมา นัยนา, จามิน เหมพิพัฒน์, ดาริน กรสกุล, สมชาย สามิภักดิ์, ปัทมา ปานทอง, ไปรมา รัชตะ, อำนวย ศิริจันทร์, น้ำเงิน บุญหนัก, ทัศน์วรรณ เสนีย์วงศ์ ณ อยุธยา, ผจญ ดวงขจร, คมสัน พงษ์สุธรรม ปิดกล้องปี พ.ศ. 2534 แต่ไม่ได้ออกอากาศ
และในปี พ.ศ. 2553 ใน ช่อง 3 กำกับการแสดงโดย ยุทธนา ลอพันธุ์ไพบูลย์ ผลิตโดยบริษัท โนพรอบเล็ม จำกัด จัดโดย วรายุธ มิลินทจินดา และ ธิติมา สังขพิทักษ์ บทโทรทัศน์โดย ปารดา กันตพัฒนกุล นำแสดงโดย พัชฏะ นามปาน, จิตตาภา แจ่มปฐม, คะนึงนิจ จักรสมิทธานนท์, ภูริ หิรัญพฤกษ์, พิเชษฐ์ไชย ผลดี, พิมพ์อักษิพร วินโกมินทร์, กมลชนก เขมะโยธิน, ชาตโยดม หิรัณยัษฐิติ, สุวัจนี ไชยมุสิก, วรวุฒิ นิยมทรัพย์, ดวงตา ตุงคะมณี, รอน บรรจงสร้าง, ปวันรัตน์ นาคสุริยะ, เกรียงไกร อุณหะนันท์ ออกอากาศทุกวันพุธ–พฤหัสบดี เวลา 20.30 น.
เรื่องย่อ.
ผืนดินสองพันไร่กลายเป็นมรดกเลือดที่ต้องสาบผู้คนแห่งบ้านไทรโศกถึงสามรุ่น เพราะความมักมากในทรัพย์สินและกามารมณ์ จาก พระยาธีระรัตน์ ผู้เป็นเจ้าบ้านจนกลายเป็นอัมพาต กิติ ทายาทผู้เดียวที่เป็นใบ้เพราะถูกวางยาพิษ จนถึง ยิ่งยง หนุ่มอาภัพผู้เติบโตมาโดยไม่รู้กระทั่งชาติกำเนิดของตน และตกเป็นเป้าสังหารของบรรดาผู้คนที่หมายปองมรดกแห่งไทรโศก
พรุ่งนี้ฉันจะรักคุณ

พรุ่งนี้ฉันจะรักคุณ เป็นนวนิยายไทย ผลงานการเขียนของ สุวรรณี สุคนธา เป็นนวนิยายประเภทโรแมนติก ที่ได้สร้างเป็นภาพยนตร์และละครโทรทัศน์มาแล้วหลายครั้ง เป็นเรื่องราวของนิอร ถูกแท็กซี่ที่นั่งไปโปะยาสลบ นนท์ผ่านมาเห็นเหตุการณ์จึงได้ช่วยไว้ แต่นิอรสลบเมื่อตื่นขึ้นมาเห็นว่าตัวเองอยู่ในโรงแรมก็เข้าใจผิด นิอรเล่าให้สุภัคฟังเพียงว่าถูกพาเข้าโรงแรม นนท์พยายามตามหานิอรเพื่อบอกความจริง ประนาทพี่ของนิอรมาเยี่ยม ได้พบกับสุภัคและพอใจสุภัคแต่ไม่กล้าบอก นนท์พยายามใกล้ชิดนิอร แต่เธอบ่ายเบี่ยงตลอด จึงเข้าทางสุภัคจึงแกล้งชอบสุภัค แต่ก็ยังไม่บอกความจริงแก่นิอร เนวินเศรษฐีน้ำมันชอบพอนิอรถึงขั้นจะหมั้นกัน นนท์จึงประกาศหมั้นสุภัค ทำให้ประนาทและนิอรตกใจ วันแต่งงานสุภัคและนนท์ นนท์กลับพานิอรหนีการแต่งงาน ประนาทจึงขอสุภัคแต่งงานแทน นนท์สารภาพนิอรถึงวันที่เจอที่โรงแรมว่าไม่ได้มีอะไรกันและนิอรก็บอกกับสุภัคว่าชายที่เธอเจอคือนนท์ ทั้งนิอรและนนท์ก็เข้าใจกันรวมถึงประนาทและสุภัคด้วย
พรุ่งนี้ฉันจะรักคุณ ได้ถูกนำไปทำเป็นภาพยนตร์ 3 ครั้ง ได้แก่ปี พ.ศ. 2515, พ.ศ. 2523, พ.ศ. 2532 และถูกนำไปสร้างเป็นละครโทรทัศน์ 3 ครั้ง ได้แก่ปี พ.ศ. 2525 ทางช่อง 3, พ.ศ. 2536 ทางช่อง 5 พ.ศ. 2542 ทางช่อง 7 
เรื่องย่อ.
นิอร เป็นนักศึกษาที่ถูกโชเฟอร์แท็กซี่โปะยาสลบ หมายจะขืนใจแต่ระหว่างรถติดไฟแดง นนท์เกิดเหลือบมองไปเห็นและเห็นท่าทีมีพิรุธของโชเฟอร์ด้วยก็เลยลองขับรถยนต์ตามไปดูกระทั่งรถแท็กซี่วิ่งเข้าโรงแรมม่านรูดก็เห็นโชเฟอร์แท็กซี่ประคองนิอรที่หมดสติเข้าห้องไปนนท์ก็เลยไปเปิดห้องข้างๆ แล้วแกล้งทำทีโทรศัพท์เข้าไปหาบอกว่าเป็นบ๋อยโรงแรม แจ้งว่ามีตำรวจเข้ามาโชเฟอร์ก็เลยเผ่นหนีทันที นนท์ก็เข้าไปหานิอรพยายามปลุกแล้วแต่นิอรไม่ตื่นนนท์ก็สั่งเบียร์มานั่งกินรอแล้วก็เมาหลับบนเตียงนอนข้างนิอร
ฝ่ายนิอรเมื่อตื่นขึ้นมาเห็นผู้ชายนอนข้างๆก็เข้าใจว่าถูกข่มขืนรีบหนีกลับบ้านทันทีอาบน้ำทำความสะอาดร่างกายจนเพื่อนพี่สาวที่อยู่ด้วยชื่อ สุภัค สงสัยว่าเป็นอะไร นิอรก็เลยเล่าให้ฟังพอถามว่าจำหน้าผู้ชายคนนั้นได้ไหม ก็บอกว่าได้แต่ไม่กล้าไปแจ้งความ เรื่องมันก็เกิดขึ้นเพราะนนท์ได้เจอกับนิอรอีกครั้งก็ตามไปจนถึงบ้านนิอรนิอรก็กลัวพยายามจะหนีและหนีไปเรียนเมืองนอกระหว่างนั้นนนท์ก็แวะเวียนมาดูที่บ้านนิอรบ่อยก็เลยเจอกับสุภัคที่เป็นเพื่อนพี่นิอร นนท์ก็เลยทำทีตีสนิทหาข่าวนิอรแต่พอเห็นมีผู้ชายอีกคนมาจีบสุภัค นนท์ก็เลยทำทีจีบแข่ง ฝ่ายสุภัคก็เกิดเทใจให้นนท์
ระหว่างนั้นสุภัคก็จดหมายไปบอกนิอรว่ามีผู้ชายมาชอบ 2 คนแต่เธอจะเลือกนนท์ นิอรก็เลยกลับจากเมืองนอกมาดูหน้าผู้ชายที่ทำให้สุภัคเปลี่ยนใจ พอเห็นหน้านนท์ก็ผงะเพราะเป็นผู้ชายคนที่นอนในโรงแรมนั่นเอง นิอรพยายามจะบอกสุภัคว่านนท์เป็นคนไม่ดีแต่ดูเหมือนสุภัคจะไม่เชื่อเพราะรักนนท์แล้ว ฝ่ายนนท์ก็พยายามจะพูดคุยกับนิอรแต่พอรู้ว่านิอรคิดว่าตนเสียตัวให้นนท์แล้ว นนท์ก็เลยตีลูกมึนรับสมอ้างเลยว่ามีอะไรกันกับนิอรแล้วก็ยิ่งทำให้นิอรโกรธเข้าไปอีกแต่ก็ทำอะไรไม่ได้เพราะสุภัคชอบนนท์อยู่เข้าข้างนนท์ กระทั่งนนท์บอกว่าจะแต่งงานกับสุภัค นิอรก็ยิ่งเกลียดที่นนท์จะมาหลอกสุภัคอีกคน 
ในวันแต่งงานนั้น นิอรก็เป็นเพื่อนเจ้าสาวแต่นนท์ก็ยังคงตามง้อนิอรจนถูกตบหน้า นนท์ก็เลยฉุดนิอรหนีไปด้วยกันไปบ้านพักชายทะเล ทำให้สุภัคโกรธคิดว่านิอรแย่งคนรักของตนไปก็เลยพาคนรักเก่าตามไปหาแต่บังเอิญว่าไปเห็นตอนที่นิอรและนนท์ตบตีกัน แต่มองไกลๆจะเป็นเห็นหยอกเย้ากัน ก็เลยปลงใจไปรักคนเก่าคืน ปล่อยให้นนท์และนิอรอยู่ด้วยกัน แล้วพออยู่ด้วยกันจริงๆ นนท์ก็เลยเล่าบอกความจริงต่างๆ ในคืนนั้นให้ฟัง ทั้งนิอรและนนท์ก็เข้าใจกันรวมถึงประนาทและสุภัคด้วย
วงศ์ปลาอินซีเน็ต

วงศ์ปลาอินซีเน็ต  เป็นวงศ์ปลาน้ำจืดจำพวกหนึ่ง ในอันดับปลาคาราซิน (Characiformes) ใช้ชื่อวงศ์ว่า Prochilodontidae (/โพร-ชิ-โล-ดอน-ทิ-ดี/)
ปลาในวงศ์นี้มีรูปร่างคล้ายปลาในวงศ์ปลาตะเพียน (Cyprinidae) กล่าวคือ มีรูปร่างแบนข้าง ผอมเพรียว เกล็ดมีสีเงินแวววาว มีลายแถบสีคล้ำ ดวงตากลมโต ปากมีขนาดเล็ก ริมฝีปากหนา โดยเฉพาะปากบน และสามารถขยับไปมาได้ตลอด ฟันมี 2 แถวและมีขนาดเล็ก ครีบหางและครีบหลังในบางสกุลมีลายแถบสีดำ
มีพฤติกรรมอยู่รวมกันเป็นฝูงขนาดใหญ่ พบกระจายพันธุ์ทั่วไปในแม่น้ำและแหล่งน้ำจืดของทวีปอเมริกาใต้ เช่น แม่น้ำอเมซอนและสาขา เป็นปลาที่กินได้ทั้งพืชและสัตว์ โดยใช้ปากที่ขยับไปมาได้ตลอดเวลานั้นตอดหาอาหารกินตามพื้นท้องน้ำ และวัสดุใต้น้ำต่าง ๆ ผสมพันธุ์และวางไข่ได้ครั้งละ 100,000 ฟอง 
มีขนาดโดยเฉลี่ยประมาณ 30 เซนติเมตร พบใหญ่ที่สุดถึง 80 เซนติเมตร นับเป็นปลาเศรษฐกิจที่นิยมบริโภคกันในท้องถิ่น 
อีกทั้งยังนิยมเลี้ยงเป็นปลาสวยงามอีกด้วย โดยเฉพาะในสกุล "Semaprochilodus" หรือที่รู้จักกันดีในแวดวงปลาสวยงามว่า "อินซีเน็ต" โดยนิยมเลี้ยงกันเป็นปลาที่ใช้ทำความสะอาดตู้เลี้ยง เพราะเป็นปลาที่ใช้ปากตอดเศษอาหารและตะไคร่น้ำได้เป็นอย่างดี อีกทั้งยังมีความสวยงามอีกด้วย นอกจากนี้ยังมีความเชื่อว่า ปลาชนิดนี้ควรเลี้ยงคู่กับปลาอะโรวาน่าหรือปลามังกร เพราะมีชื่อเรียกในภาษาจีนว่า "เฟยหง" (จีนตัวเต็ม: 飛鳳) เมื่อเลี้ยงคู่กันแล้วจะเปรียบเสมือนหงส์คู่มังกร
มีทั้งหมด 21 ชนิด 3 สกุล
การจำแนก.
สกุล "Ichthyoelephas" 
สกุล "Prochilodus" 
สกุล "Semaprochilodus"
โรงเรียนบ้านดู่ (สหราษฎร์วิทยา)

โรงเรียนบ้านดู่ (สหราษฎร์วิทยา) เป็นโรงเรียนสหศึกษาระดับประถมศึกษา สังกัดสำนักงานเขตพื้นที่การศึกษาประถมศึกษานครราชสีมา เขต 3 ตั้งอยู่ที่ หมู่ 6 ตำบลเมืองปัก อำเภอปักธงชัย จังหวัดนครราชสีมา 
ปัจจุบันมีอายุ 83 ปี ก่อตั้งขึ้นในปี พ.ศ. 2482
ประวัติ.
ปัจจุบันโรงเรียนบ้านดู่ (สหราษฎร์วิทยา) จัดการศึกษาทั้งระบบปฐมวัย ประถมศึกษา และมัธยมศึกษาตอนต้น เป็นโรงเรียนแบบสหศึกษา มีอาคารเรียนถาวรจำนวน 3 หลัง หอสมุด 1 หลัง โรงอาหาร 1 หลัง
สหพันธ์คิกบ็อกซิงและมวยไทยแห่งประเทศโปรตุเกส

สหพันธ์คิกบ็อกซิงและมวยไทยแห่งประเทศโปรตุเกส  เป็นสถาบันที่ก่อตั้งขึ้นในประเทศโปรตุเกส เมื่อเดือนมกราคม ค.ศ. 1988 เพื่อสนับสนุนส่งเสริมกีฬาคิกบ็อกซิงในประเทศโปรตุเกส
ศึกสเปญ

ศึกสเปญ  เป็นนวนิยายที่ประพันธ์โดยเออร์เนสต์ เฮมิงเวย์ ตีพิมพ์ใน ค.ศ. 1940 ซึ่งเล่าเรื่องราวของโรเบิร์ต จอร์แดน ชายหนุ่มชาวอเมริกันที่มีความเกี่ยวกันกับหน่วยรบ หน่วยการรบแบบกองโจร ในช่วงสงครามกลางเมืองสเปน โดยเป็นผู้เชี่ยวชาญในการใช้วัตถุระเบิด เขาถูกมอบหมายให้ระเบิดสะพานในช่วงการโจมตีเมืองเซโกเบีย คนเขียนชีวประวัติเฮมิงเวย์ที่มีชื่อว่าเจฟฟรี่ เมเยอร์ ได้เขียนว่าเป็นหนึ่งในนวนิยายที่ดีที่สุดของเฮมิงเวย์ ร่วมกับ แล้วดวงตะวันก็ฉายแสง, เฒ่าผจญทะเล และรักระหว่างรบ
เนื้อเรื่องย่อ.
นวนิยายเรื่องนี้มุ่งเล่าเรื่องราวผ่านทางความคิดและประสบการณ์ของโรเบิร์ต จอร์แดน โดยตัวละครดังกล่าวเกิดจากแรงบันดาลใจที่มาจากประสบการณ์ของตัวเฮมิงเวย์เอง โรเบิร์ต จอร์แดนเป็นชาวอเมริกันคนหนึ่งที่เดินทางไปสเปนเพื่อต่อต้านกองกำลังชาตินิยมของฟรันซิสโก ฟรังโก
สิ่งที่นอกเหนือจากนั้นคือได้มีคำสั่งให้เขาเดินทางติดตามศัตรูและทำลายสะพาน โดยได้รับความช่วยเหลือจากกลุ่มการรบแบบกองโจรที่ได้อาศัยอยู่ในเทือกเขาบริเวณใกล้เคียง ในค่ายของพวกเขา โรเบิร์ต จอร์แดน ได้พบกับมาเรีย ซึ่งเป็นหญิงสาวพื้นเมืองชาวสเปน ซึ่งใช้ชีวิตอย่างขมขื่นจากการปะทุของสงคราม ความเด็ดเดี่ยวของเขาในการทำหน้าที่ปะทะผู้นำทั้งสองที่มีความเอนเอียงในทางสาธารณรัฐ ที่ปาโบลหวาดหวั่น และไม่เต็มใจจะกระทำแบบดำเนินการแอบแฝงที่จะส่งผลกระทบต่อตัวเขาและความรักครั้งใหม่ที่มีต่อมาเรีย ซึ่งนวนิยายดังกล่าวได้อธิบายถึงความโหดร้ายของสงครามกลางเมืองไว้อย่างชัดเจน
เชิงอรรถ.
<templatestyles src="Reflist/styles.css" />
ท้องมาน

ท้องมาน หรือ ท้องบวม  เป็นการสะสมของของเหลวมากผิดปกติในช่องท้อง ทางเทคนิกแล้วหมายถึงของเหลวมากกว่า 25 มิลลิลิตรในช่องเพอริโตเนียล แต่อาจพบได้สูงถึงหนึ่งลิตร อาการแสดงอาจประกอบด้วยขนาดท้องโต, น้ำหนักตัวเพิ่ม, รู้สึกแน่นท้อง และหายใจลำบาก อาการแทรกซ้อนที่อาจเกิดได้ เช่น การติดเชื้อแบคทีเรียเองของเพริทอเนียล
ปลาอินซีเน็ต

ปลาอินซีเน็ต หรือ ปลาอินซิกนิส  เป็นปลาน้ำจืดสกุลหนึ่ง จัดอยู่ในสกุล "Semaprochilodus" (/ซี-มา-โพร-ชิ-โล-ดัส/) ในวงศ์ปลาอินซีเน็ต (Prochilodontidae) ในอันดับปลาคาราซิน (Characiformes)
มีรูปร่างทั่วไปคล้ายปลาในวงศ์ปลาตะเพียน (Cyprinidae) มาก ดวงตากลมโต ริมฝีปากหนาและใหญ่ และปากขยับไปมาตลอดเวลา เกล็ดมีขนาดเล็กมีสีเงินแวววาว เมื่อยังเล็กจะมีลายแถบและจุดสีดำกระจายอยู่บริเวณลำตัวค่อนไปทางโคนหาง โคนหางคอดเล็ก ครีบหลังมีขนาดใหญ่และตั้งชี้ขึ้น ครีบหางเป็น 2 แฉก 
เป็นปลาที่ใช้บริโภคกันในท้องถิ่น และมีความสำคัญต่อมนุษย์ในแง่ของการเลี้ยงเป็นปลาสวยงาม โดยจะนิยมเลี้ยงไว้เพื่อทำความสะอาดภายในตู้เลี้ยง เพราะเป็นปลาที่เก็บเศษอาหารกินทำให้ตู้เลี้ยงสะอาดได้เป็นอย่างดี อีกทั้งยังมีความเชื่ออีกว่า เมื่อเลี้ยงคู่กับปลาอะโรวาน่าหรือปลามังกรด้วยแล้ว จะถือเป็นมงคล เหมือนหงส์คู่มังกร เพราะปลาสกุลนี้มีชื่อสามัญเรียกในภาษาจีนว่า "เฟยหง" (จีนตัวเต็ม: 飛鳳) แปลว่า "ปลาหงส์"
ปิ๊ง-นิ้ง

เบลล์ล่า ซิสเตอร์ (อังกฤษ: Bella Sister) เป็นอดีตศิลปินดูโอ้พี่-น้องภายใต้ค่ายกามิกาเซ่ ซึ่งถือเป็นศิลปินรุ่นแรกของค่าย ส่วนใหญ่ผู้คนจะจดจำชื่อวงของพวกเธอในชื่อ "ปิ๊ง-นิ้ง (Nink-Ping)" ประกอบด้วยสมาชิกจำนวนสองคนคือ ปิ๊ง - เปี่ยมรัก หัตถกิจโกศล และ นิ้ง เปี่ยมปีติ หัตถกิจโกศล
ประวัติ.
นิ้ง - ปิ๊ง อดีตศิลปินดูโอค่ายกามิกาเซ่ในนาม "เบลล์ล่า ซิสเตอร์" ในสังกัดอาร์เอสประกอบด้วยสมาชิกหญิง 2 พี่น้อง นิ้ง เปี่ยมปีติ หัถกิจโกศล และ ปิ๊ง เปี่ยมรัก หัถกิจโกศล ก่อนพวกเธอจะก้าวสู่วงการเพลงนี้ เธอเคยก้าวสู่เวทีโลกมาแล้ว จากการแสดงเป็นตัวเอกในเรื่อง Annie ในละคร "บรอดเวย์" ชนะการประกวดนักร้องยุวชนยอดเยี่ยมแห่งประเทศไทย KPN Junior Award Singing Contest 2000 (นิ้ง) และ KPN Junior Award Thailand National Singing Contest 2002 (ปิ๊ง) 
หลักจากนั้นทั้ง 2 ก็ได้เป็นศิลปินทางค่าย จีเอ็มเอ็ม แกรมมี่ และได้มีผลงานเพลงชุด Play Time 1-2 ร่วมกับ นิโคล เทริโอ และ ชาช่า-อริต์ตา รามณรงค์ และมีผลงานอัดสปอตผลิตภัณฑ์หลากหลายชนิด เช่น ทเวลพลัสโคโลญจ์ โดเนอาหารเช้า จีนี่ นิทานเด็กหลาย ๆ เรื่องด้วยกัน
ในปี 2550 นิ้ง และ ปิ๊งได้มาเป็น DUO ทางค่าย "กามิกาเซ่" ของ ชมพู สุทธิพงษ์ วัฒนจัง และได้เปิดตัวด้วยเพลง "ขัดใจ" และนี่ก็เป็นการเปิดตัวค่ายเพลงวัยรุ่นยักษ์ใหญ่ ในฝั่งลาดพร้าว หลังจากนั้นได้ไม่นานนิ้ง และ ปิ๊งได้ตัดสินใจลาออกจากค่าย กามิกาเซ่ เนื่องจากติดภารกิจต้องไปศึกษาต่อที่ประเทศ สหรัฐอเมริกา ในรัฐนิวยอร์ก หลังจากที่นิ้งและปิ๊งได้ถอนตัวไปทางค่ายก็ได้นำ Duo คู่ใหม่ เนโกะ จัมพ์ มาแทน
โดยทั้งคู่มีผลงานร่วมกับในชื่อเพลง "ฟ้าลืมหรือเปล่า" แต่ไม่ได้ถูกปล่อยออกมา 
ปี 2552 ปิ๊งได้ร้องเพลงผ่านทาง "โซเชียลเน็ตเวิร์ค" เช่น ยูทูบ, Soundcloud, itunes โดยใช้ชื่อว่า "PIAMLOVE (เปี่ยมเลิฟ)" ซึ่งเป็นเพลงที่ร้อง cover ทั้งไทยและต่างประเทศ เช่นเพลงไทย แพ้ใจ, ฝันไปหรือเปล่า, ละลาย, ใจเอย, สายตาคู่นั้น, สักวันหนึ่ง ส่วนเพลงต่างประเทศ We Found Love (Acoustic Cover), Hate That I Love You (Acoustic Cover), Far Away (Acoustic Cover), The Girl Who Can't Be Moved (Acoustic Cover) ฯลฯ และยังได้ออกอัลบั้มเพลงถึง 3 อัลบั้มด้วยกันแต่จำหน่ายหรือดาวน์โหลดที่ iTunes เช่นอัลบั้ม PIAMLOVE (2009) อัลบั้ม This Love/Hiding This Love - Single (2010) อัลบั้ม Jellodays (2011) อัลบั้ม More Than You Know (2012)
ปี 2555 ปิ๊งได้มีวงดนตรีกับนิ้งโดยใช้ชื่อว่า "THE PIAMS (เดอะเปี่ยมส์)" และได้ออก Single เมื่อปี 2556 ชื่อเพลงว่า "Need You Now" สามารถฟังเพลงผ่านทาง "โซเชียลเน็ตเวิร์ค" เช่น ยูทูบ, Soundcloud, itunes และดาวน์โหลดเพลงได้ที่ itunes เท่านั้น
ผลงาน.
อัลบั้ม / ซิงเกิล พิเศษ.
NINK-PINK ตอนอยู่ค่าย KAMIKAZE ใช้ชื่อวงว่า BELLA SISTER
กองอาทมาตประกาศศึก

กองอาทมาตประกาศศึก เป็นหนังสือการ์ตูนไทยแนวแอคชันอิงประวัติศาสตร์ เขียนโดย "พงษ์พัฒน์ เพชรรัตน์" ลิขสิทธิ์เป็นของ "บริษัท อาทมาต ครีเอชั่น" จัดจำหน่ายในประเทศไทยเมื่อปี พ.ศ. 2550 โดยเนื้อเรื่องอิงเหตุการณ์เกิดขึ้นจริงในปี พ.ศ. 2302 ซึ่งเป็นสมัยของสมเด็จพระที่นั่งสุริยาศน์อัมรินทร์ (สมเด็จพระเจ้าเอกทัศน์) จากวีรกรรมที่กล้าหาญของกองกำลังอาสาที่วิเศษชัยชาญทั้ง 400 คน ที่ชื่อว่า "กองอาทมาต"
กองอาทมาตประกาศศึกได้ถูกส่งเข้าประกวดในงาน "การ์ตูนนานาชาติ" (International Manga Award) ครั้งที่ 3 ที่ประเทศญี่ปุ่น และทำให้ "พงษ์พัฒน์ เพชรรัตน์" ผู้เขียน ได้รับรางวัลชมเชย เมื่อวันที่ 4 ธันวาคม พ.ศ. 2552 ส่วนรางวัลชนะเลิศเป็นของ "จักรพันธ์ ห้วยเพชร" จากเรื่อง "สตรีทบอลสะท้านฟ้า" ซึ่งเป็นการ์ตูนไทยเช่นเดียวกัน
เนื้อเรื่อง.
กองอาทมาตประกาศศึก เป็นเรื่องราวของกองกำลังอาสาที่วิเศษชัยชาญทั้ง 400 คน ที่ชื่อว่า "กองอาทมาต" ที่ก่อตั้งในสมัย "สมเด็จพระที่นั่งสุริยาศน์อัมรินทร์" ในปี พ.ศ. 2302 ที่อาจหาญสู้กองกำลังพม่าของพระเจ้ามังระราชบุตร ซึ่งมีจำนวนมากกว่า การต่อสู้ของกองอาทมาตไม่ได้หวังชัยชนะ แต่เพื่อหน่วงทัพพม่าให้นานที่สุด
ตัวละคร.
ตัวละครหลัก ได้แก่
ไอแพด (รุ่นที่ 2)

ไอแพด (รุ่นที่ 2) คือแท็บเล็ตคอมพิวเตอร์และเป็น เวอร์ชัน ต่อจากไอแพดที่ออกแบบและพัฒนาโดยบริษัทแอปเปิล โดยมีหน้าที่หลักในด้านมัลติมีเดียในด้าน ภาพยนตร์ เพลง เกม อีบุ๊ก และท่องเว็บไซต์ เช่นเดียวกับไอแพด ขนาดและน้ำหนักของไอแพด 2 มีขนาดเบากว่าแล็ปท็อป โดยมีน้ำหนักเพียง 600 กรัม และมีสีแค่ สีขาว และ สีดำ 
ไอแพด (รุ่นที่ 2) เปิดตัวครั้งแรกที่สหรัฐอเมริกาในวันที่ 2 มีนาคม พ.ศ. 2554 ส่วนการวางจำหน่ายในอเมริกา เริ่มวันที่ 11 มีนาคม พ.ศ. 2554 โดยวางจำหน่ายทั้งรุ่น Wi-fi และ Wi-fi + 3G (AT&T Mobility และ Verizon wireless) และจำหน่ายในอีก 26 ประเทศทั่วโลกในวันที่ 25 มีนาคม พ.ศ. 2554 โดยในเอเชีย มีเพียงญี่ปุ่นประเทศเดียวที่มีการจำหน่ายในวันนั้น สำหรับการจำหน่ายอย่างเป็นทางการในประเทศไทย เมื่อวันที่ 6 พฤษภาคม พ.ศ. 2554 
ไอแพดมาพร้อมกับเทคโนโลยี Multi Touch สามารถเล่นวิดีโอ, ฟังเพลง, ดูรูปภาพและเล่นอินเทอร์เน็ตได้, เล่นเกมได้, ดูหนังออนไลน์ได้ สำหรับ Netflix ยังไม่สนับสนุน ประเทศไทย ยกเว้น สหรัฐอเมริกา, ดูทีวี ฟังวิทยุ ได้ ยกเว้น สัญญาน 3G Wi-Fi
ไทม์ไลน์.
ที่มา : คลังข่าวประชาสัมพันธ์ของแอปเปิล
รณเดช วงศาโรจน์

รณเดช วงศาโรจน์ ชื่อเล่น แหนม เกิดวันที่ 22 เมษายน พ.ศ. 2523 เป็นนักร้องชาวไทย
ประวัติ.
รณเดช วงศาโรจน์ ชื่อเล่น แหนม เกิดวันที่ 22 เมษายน พ.ศ. 2523 เป็นนักร้องชาวไทย แหนม รณเดช เป็นลูกชายคนโตของคุณพ่อจิรศักดิ์ วงศาโรจน์ คนในวงการโฆษณา และผู้ช่วยผู้กำกับ กับคุณแม่ดารารัตน์ วงศาโรจน์ มีน้องสาว 1 คน คือ น้องขิง อุเรศอร วงศาโรจน์
งูเขียวหางไหม้ศรีลังกา

งูเขียวหางไหม้ศรีลังกา  เป็นงูพิษชนิดหนึ่ง ลำตัวสีเขียวอมเหลืองสด บนตัวสีเขียวอมน้ำเงิน หางสีแดงชัดเจน ท้องเหลืองหรือขาว งูเขียวหางไหม้ท้องเหลือง ปกติเลื้อยช้าๆไม่รวดเร็ว มีนิสัยดุ สามารถจะฉกศัตรูเมื่อศัตรูเข้าใกล้ได้อย่างรวดเร็ว ชอบนอนขดอยู่ตามพุ่มไม้เตี้ยๆ กอหญ้า กระถางต้นไม้ขณะเกาะนอนบนไม้ จะใช้ลำตัวและหางรัดพันยึดกับกิ่งไม้ไว้ ออกหากินในเวลากลางคืนทั้งตามพื้นดินที่มีหญ้ารกๆ และบนต้นไม้ ชอบกินหนู กบ เขียด เป็นอาหาร ออกลูกเป็นตัวครั้งละ 7-15 ตัว พบงูหางเขียวไหม้ศรีลังกาได้ใน อินเดีย ศรีลังกา
ปลาอินซีเน็ตดำ

ปลาอินซีเน็ตดำ  ปลาน้ำจืดชนิดหนึ่ง มีชื่อวิทยาศาสตร์ว่า "Prochilodus nigricans" อยู่ในวงศ์ปลาอินซีเน็ต (Prochilodontidae)
มีรูปร่างยาวและลำตัวกลมกว่าปลาในสกุล "Semaprochilodus" ริมฝีปากหนาและขยับไปมาตลอดเวลาได้ เกล็ดมีขนาดเล็กละเอียดมีสีเงินและมีสีดำคล้ำเป็นแถบยาวตามแนวนอนลำตัว ยิ่งปลาที่มีขนาดเล็กจะเห็นได้ชัดเจน ขอบเกล็ดมีสีดำ ครีบหลังและครีบหางมีขนาดเล็ก ส่วนท้องป่องออก 
ขนาดโตเต็มที่ประมาณ 31 เซนติเมตร พบใหญ่สุดประมาณ 37 เซนติเมตร 
พบกระจายพันธุ์อยู่ในแม่น้ำอเมซอนและแม่น้ำโทแคนตินส์ ในบราซิลและอาร์เจนตินา เป็นปลาที่กินได้ทั้งพืชและสัตว์ โดยมักอยู่รวมกันเป็นฝูงใหญ่ในแหล่งน้ำ และหากินโดยใช้ปากที่ขยับไปมาตลอดนั้นตอดหากินบริเวณท้องน้ำ ผสมพันธุ์และวางไข่ในฤดูน้ำหลาก โดยมีอัตราการวางไข่เฉลี่ยครั้งละ 100,000 ฟอง 
เป็นปลาที่ใช้บริโภคกันในท้องถิ่น และยังมีการเลี้ยงเป็นปลาสวยงามอีกด้วย นับเป็นปลาที่หาได้ยากและมีราคาแพงชนิดหนึ่งของวงศ์นี้
โรงเรียนหนองเสือวิทยาคม

โรงเรียนหนองเสือวิทยาคม เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษาปทุมธานี ประเภทโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่บริเวณถนนรังสิต-บางขันธ์ ตำบลบึงบา อำเภอหนองเสือ จังหวัดปทุมธานี ใกล้กับวัดบึงบาประภาสะวัต และเป็นโรงเรียนประจำอำเภอหนองเสือ
ประวัติ.
โรงเรียนหนองเสือวิทยาคม ก่อตั้งเมื่อวันที่ 17 พฤษภาคม พ.ศ. 2515 โดยใช้ศาลาการเปรียญเป็นที่ตั้งโรงเรียนชั่วคราว ซึ่งต่อมาได้รับที่ดินสร้างโรงเรียนและสนามกีฬา จำนวน 60 ไร่ จากพระครูเมตตาวิหารคุณ เจ้าคณะอำเภอหนองเสือ โดยในครั้งแรกเปิดสอนในระดับมัธยมศึกษาปีที่ 1 มีจำนวนนักเรียน 43 คน ครู 2 คน และเปิดสอนในระดับมัธยมศึกษาปีที่ 4 ในปี พ.ศ. 2532 ปัจจุบัน เปิดสอนระดับชั้นมัธยมศึกษาปีที่ 1 - มัธยมศึกษาปีที่ 6 มีนักเรียนทั้งหมดประมาณ 2000 คน
แผนการเรียน.
โรงเรียนหนองเสือวิทยาคม ทำการเรียนการสอนในระดับชั้นมัธยมศึกษาตอนต้นและตอนปลาย
ประกอบไปด้วยแผนการเรียน ดังนี้
อาคารและสิ่งปลูกสร้างภายในโรงเรียน.
ทิศตะวันออกห้องน้ำหญิงทุกชั้น ทิศตะวันตกห้องน้ำชายทุกชั้น
ด้านหลังอาคารทั้ง 3 เป็นสถานที่ศึกษาเศรษฐกิจพอเพียง โรงเรือนเลี้ยงไก่ไข่ บ่อปลา พืชท้องถิ่น โรงเพราะเห็ด
ตัวแปรสุ่ม

สำหรับทฤษฎีความน่าจะเป็นและสถิติศาสตร์ ตัวแปรสุ่ม  หมายถึง ตัวแปรที่ค่าของมันวัดได้จากกระบวนการสุ่มหรือกระบวนการที่มีความไม่แน่นอนอยู่
ตัวแปรสุ่มจะเป็นฟังก์ชันที่แปลงเหตุการณ์หรือผล (เช่น ผลลัพธ์ของการทอดลูกเต๋า) ไปเป็นจำนวนจริง (เช่น 1, 2, 3, ..., 6) ค่าที่เป็นไปได้ของตัวแปรสุ่มจะแทนผลที่เป็นไปได้ของการทดลองที่ยังไม่ได้ทำหรือค่าของปริมาณที่ค่าจริงนั้นไม่แน่นอน (เช่น ผลของข้อมูลที่ไม่สมบูรณ์ หรือการวัดที่ไม่เที่ยงตรง)
หรืออาจมองได้ว่า ตัวแปรสุ่มก็คือปริมาณที่ค่าของมันไม่ถูกเจาะจงไว้ หรือไม่ได้รู้แน่ ๆ แต่อาจเป็นได้หลาย ๆ ค่า โดยที่การแจกแจงความน่าจะเป็นจะใช้ในการอธิบายถึงโอกาสที่ค่าต่าง ๆ ของตัวแปรสุ่มจะเป็นไปได้
งูหางแฮ่มกาญจน์

งูหางแฮ่มกาญจน์  เป็นงูที่มีพิษที่มีขนาดใหญ่อยู่ในสกุลเดียวกันกับงูเขียวหางไหม้ วงศ์ย่อยงูหางกระดิ่ง อาศัยในบริเวณที่ชุ่มชื้นและป่าชายเลน พบได้ในประเทศไทย บริเวณเขตจังหวัดกาญจนบุรี ไม่พบในเลย และระนอง
ลักษณะ.
มีขนาดยาวประมาณ 70 เซนติเมตร (หัว 4.5 ซม. ตัว 54.5 ซม. หาง 11.5 ซม.) ลำตัวสีน้ำตาลไหม้ มีลายสีน้ำตาลเข้มเป็นปื้นใหญ่ๆ บนหลังข้างลำตัวเป็นลายสลับระหว่างสีน้ำตาลเข้มกับสีเหลืองหม่น หัวสีน้ำตาลไหม้ ริมฝีปากบนสีเหลือง ท้องขาวมีลายประสีน้ำตาลออ่น ออกลูกครั้งละ 8-15 ตัว ลูกงูสีจะสดใสกว่า บริเวณลายจะเป็นสีน้ำตาลอมชมพู หรือน้ำตาลอ่อนสลับกับเหลืองอมเขียว
อี มิน-โฮ

อี มิน-โฮ (เกาหลี: ; ฮันจา: ; อักษรโรมัน: Lee Min-ho; เกิด 22 มิถุนายน ค.ศ. 1987) เป็นนักแสดง นักร้อง และนายแบบชาวเกาหลีใต้ เข้าสู่วงการบันเทิงด้วยการเป็นนายแบบและเริ่มผลงานการแสดงในปี 2006 เรื่อง "ซีเครท แคมปัส" ก่อนจะมาโด่งดังจากบท "กู จุนพโย" จากซีรีส์เรื่อง "รักฉบับใหม่หัวใจ 4 ดวง" ในปี 2009 โดยรับบทเป็นหัวหน้าของ F4 เวอร์ชันเกาหลี ทำให้เป็นที่รู้จักมีแฟนคลับมากมายทั่วเอเซีย และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย และผลงานต่อมา ไม่ว่าจะเป็น "ซิตีฮันเตอร์" ก็เป็นจุดเริ่มต้นที่ทำให้อีมินโฮเป็นที่รู้จักอย่างกว้างขวางในประเทศจีน ในปี 2013 ละครเรื่อง "วุ่นรักทายาทพันล้าน" ก็ทำให้ชื่อของอีมินโฮโด่งดังสุดขีดในประเทศจีน เป็นดาราเกาหลีที่มีผู้ติดตามใน weibo มากที่สุดในปัจจุบัน ถึง 28 ล้านคน 
ผลงานเรื่อง "เงือกสาวตัวร้ายกับนายต้มตุ๋น" ซึ่งเป็นผลงานทิ้งทวนก่อนเข้ากรมรับใช้ชาติ อีมินโฮเข้ากรมรับใช้ชาติเป็นทหาร ตั้งแต่วันที่ 12 พฤษภาคม 2017 และเนื่องจากอีมินโฮเคยประสบอุบัติเหตุทางรถยนต์ในปี 2006 ซึ่งหลังการผ่าตัดขาของอีมินโฮก็ไม่เหมือนเดิม 100% จึงได้ปฏิบัติงานในตำแหน่งเจ้าหน้าที่บริการสาธารณะ ในพื้นที่เขตคังนัม กรุงโซล ประเทศเกาหลีใต้ เป็นระยะเวลา 24 เดือน และปลดประจำการ ในวันที่ 25 เมษายน 2019 โดยผลงานเรื่องล่าสุดหลังจากเสร็จสิ้นการรับใช้ชาติคือ ละครเรื่อง "จอมราชันบัลลังก์อมตะ"
ประวัติ.
มินโฮ เกิดวันที่ 22 มิถุนายน พ.ศ. 2530 ที่เมืองโซล ประเทศเกาหลีใต้ จบการศึกษาจากมหาวิทยาลัยคอนกุก เริ่มงานในวงการบันเทิงเกาหลีด้วยการเป็นนายแบบ และเริ่มผลงานการแสดง ในปี 2549 เรื่อง Secret Campus ก่อนจะมาโด่งดังเพียงชั่วข้ามคืน จากบท กู จุนพโย ซึ่งทำให้ ลี มินโฮ เป็นที่รู้จักมีแฟนคลับมากมายทั่วเอเซีย จากละครเรื่อง Boys Over Flowers ในปี 2552 โดยรับบทเป็นหัวหน้าของ F4 เวอร์ชันเกาหลี และนั่นทำให้เขากลายเป็นดาราที่โด่งดังอย่างมากของเกาหลี รวมถึงอีกหลายประเทศในเอเชีย
ชีวิตส่วนตัว.
อี มีพี่สาวชื่อ อี ย็อง-จ็อง ซึ่งเป็น ซีอีโอ ของบริษัท MYM Entertainment ต้นสังกัดปัจจุบันของเขา
พระครูวิเวกพุทธกิจ (เสาร์ กนฺตสีโล)

พระครูวิเวกพุทธกิจ นามเดิม เสาร์ ฉายา กนฺตสีโล (2 พฤศจิกายน พ.ศ. 2402 - 3 กุมภาพันธ์ พ.ศ. 2485) เป็นพระเถระฝ่ายธรรมยุติกนิกาย ชาวจังหวัดอุบลราชธานี ผู้เป็นบูรพาจารย์สายพระป่าในประเทศไทย อาจารย์ของหลวงปู่มั่น ภูริทตฺโต
ชาติภูมิและการอุปสมบท.
พระครูวิเวกพุทธกิจ มีนามเดิมว่าเสาร์ เกิดเมื่อวันที่ 2 พฤศจิกายน พ.ศ. 2402 ที่บ้านข่าโคม ตำบลหนองขอน อำเภอเมืองอุบลราชธานี จังหวัดอุบลราชธานี เป็นบุตรของนายทาและนางโม่ มีพี่น้องร่วมบิดามารดาเดียวกัน 5 คน หลวงปู่เสาร์ได้เข้าไปพำนักรับใช้เป็นศิษย์วัดใต้ อำเภอเมือง จังหวัดอุบลราชธานี (ปัจจุบันเรียกว่า วัดใต้พระเจ้าใหญ่องค์ตื้อ หรือวัดใต้เทิง) ตั้งแต่อายุ 12 ปี ต่อมาได้บรรพชาเป็นสามเณรในปี พ.ศ. 2417 ขณะมีอายุได้ 15 ปี ที่วัดใต้ สังกัดคณะมหานิกาย ขณะที่อยู่วัดใต้นั้นท่านได้ศึกษาอักษรธรรม อักษรขอม อักษรไทยน้อย และหนังสือไทย ตามธรรมเนียมการศึกษาในยุคนั้น
เมื่อถึงคราวที่อายุครบบวช ในปี พ.ศ. 2422 หลวงปู่เสาร์จึงได้อุปสมบทเป็นพระภิกษุในคณะมหานิกายที่วัดใต้ อำเภอเมือง จังหวัดอุบลราชธานี และได้จำพรรษาอยู่ที่วัดใต้ 10 พรรษา ต่อมาในปี พ.ศ. 2432 หลวงปู่เสาร์ได้ฟังธรรมจากท่านพระอาจารย์ม้าว เทวธมฺมี และเกิดความเลื่อมใส จึงขอมอบตัวเป็นศิษย์และกระทำญัตติกรรมใหม่ในคณะธรรมยุติกนิกาย ณ พระอุโบสถวัดศรีทอง (วัดศรีอุบลรัตนาราม) มีพระครูทา โชติปาโล เป็นพระอุปัชฌาย์ พระอธิการสีทา ชยเสโน เป็นพระกรรมวาจาจารย์
การปฏิบัติสมณธรรม.
ท่านเป็นผู้มีอัธยาศัยน้อมไปในทางสมถะวิปัสสนา มีความเพียรเป็นเลิศ มีความสงบเสงี่ยม กิริยามารยาทเรียบร้อย สุขุม พูดน้อย และพอใจแนะนำสั่งสอนผู้อื่นในทางนั้นด้วย เป็นผู้ใฝ่ใจในธุดงควัตรหนักแน่นในพระธรรมวินัย ชอบวิเวกและไม่ติดถิ่นที่อยู่ ต้องเดินธุดงค์ไปหาวิเวกเจริญสมณธรรมตามชายป่าดงพงเขาในที่ต่างๆ ทั้งในประเทศไทยและประเทศลาว
ปีพุทธศักราช 2434-2436 หลวงปู่เสาร์ ได้ธุดงค์ผ่านหมู่บ้านคำบง อำเภอศรีเมืองใหม่ จังหวัดอุบลราชธานี ได้เทศนาสั่งสอนพระอาจารย์มั่นสมัยยังเป็นฆราวาสจนเกิดศรัทธาเลื่อมใสติดตามออกบวช และจุดนี้เป็นความยิ่งใหญ่ของวงศ์พระกรรมฐานตราบจนถึงปัจจุบัน วงศ์พระกรรมฐานจึงขนานนามพระอาจารย์เสาร์ว่า “พระปรมาจารย์กรรมฐาน” 
ปีพุทธศักราช 2459 - 2464 ท่านพำนักจำพรรษาที่ถ้ำจำปา ภูผากูด ตำบลหนองสูง อำเภอคำชะอี จังหวัดมุกดาหาร และได้จำพรรษาอยู่กับท่านพระอาจารย์มั่นด้วย 
วันหนึ่ง หลวงปู่เสาร์นั่งอยู่ในที่สงัดองค์เดียวท่านพิจารณาถึงอริยสัจ ได้รู้ได้เห็นตามความเป็นจริงนั้น ในวันนี้ท่านก็ได้ตัดเสียซึ่งความสงสัยได้อย่างเด็ดขาด จวนจะถึงกาลปวารณาออกพรรษา ท่านก็ทราบชัดถึงความเป็นจริงทุกประการ จึงได้บอกกับท่านพระอาจารย์มั่นว่า “เราได้เลิกการปรารถนาเป็นพระปัจเจกพุทธเจ้าแล้ว และเราก็ได้เห็นธรรมตามความเป็นจริงแล้ว” ท่านพระอาจารย์มั่นได้ยินดังนั้นก็เกิดปีติเป็นอย่างมากและได้ทราบทางวาระจิตว่า “หลวงปู่เสาร์พบวิมุตติธรรมแน่แล้วในอัตภาพนี้”
มรณภาพ.
พระครูวิเวกพุทธกิจ (เสาร์ กนฺตสีโล) มรณภาพในอิริยาบถนั่งกราบพระประธานครั้งที่ 3 ในพระอุโบสถวัดอำมาตยาราม อำเภอวรรณไวทยากร จังหวัดนครจัมปาศักดิ์ ประเทศไทย ในขณะนั้น (ปัจจุบันเป็นส่วนหนึ่งของแขวงจำปาศักดิ์ ประเทศลาว) เมื่อวันอังคาร แรม 3 ค่ำ เดือน 3 ปีมะเส็ง ตรงกับวันที่ 3 กุมภาพันธ์ พ.ศ. 2485 สิริอายุ 82 ปี พรรษา 62 คณะศิษย์ได้เชิญศพของท่านกลับมา ณ วัดบูรพาราม อำเภอเมืองอุบลราชธานี จังหวัดอุบลราชธานี และได้ทำการฌาปนกิจในวันที่ 15 - 16 เมษายน พ.ศ. 2486
พระสนมคย็องบิน

พระสนมเอกคย็องบิน ตระกูลปาร์ค (2035-2076) เป็นพระสนมเอกในพระเจ้าจุงจง ทรงเป็นธิดาบุญธรรมของใต้เท้าพัก ว็อน-จง และเข้าวังมาในปีเพียวอิน หลังจากเข้าวังมาพระนางได้ให้การประสูติองค์ชายพกซอง ซึ่งเป็นโอรสองค์โตของพระเจ้าจุงจง หลังจากนั้นพระนางก็ทรงรวบรวมอำนาจจากบรรดาเหล่าขุนนาง ได้แก่ใต้เท้านัมคุนและใต้เท้าฮาชอง นับว่าพระนางเป็นผู้ที่มีอิทธิพลในวังเป็นอย่างมากในยุคนั้น ซ้ำยังเป็นสนมเอกที่กล้าท้าทายอำนาจของ พระมเหสีมุนจอง อย่างไม่เกรงกลัว ภายหลังใต้เท้านัมคุนได้ขึ้นเป็นมหาเสนาบดี พระนางก็ทรงมีอำนาจในวังมากขึ้น แต่สุดท้ายในปีที่ 22 ในรัชสมัยของพระเจ้าจุงจง พระนางถูกใส่ร้ายด้วยเรื่องคดีหนูตายที่สาปแช่งรัชทายาทในวันครบรอบวันประสูติจนเป็นเหตุให้ต้องถูกปลดเป็นสามัญชนรวมทั้งองค์ชายพกซองและถูกขับออกจากวังหลวง หลังจากนั้นก็มีคดีหน้ากากข่มขวัญขึ้นซึ่งมียุนนิมเป็นคนสนับสนุนให้พระสนมฮีพินนำหน้ากากไปแขวนไว้ในวังหลวง ผู้คนจึงเชื่อกันว่ายังมีผู้ที่จงรักภักดีต่อนางที่ทำเรื่องเช่นนี้ขึ้น เหล่าขุนนาง-พระมเหสี-พระพันปีและเหล่าสนมเอกจึงช่วยทูลขอให้พระเจ้าจุงจงทรงประหารพระสนมยองพินและองค์ชายพกซองถึง 19 ครั้งแต่ยังไม่ทรงประหาร แต่สุดท้ายก็ถูกประหารด้วยยาพิษ
แฮร์ก-เดอ-สตัด

แฮร์ก-เดอ-สตัด  เป็นเมืองและเทศบาลในมณฑลลิมเบิร์กของประเทศเบลเยียม อยู่ทางตะวันตกของฮัสเซิลต์ มีประชากรประมาณ 12,000 คน ประกอบด้วยตัวเมืองแฮร์ก-เดอ-สตัด และอีก 3 เขตย่อย คือเขตย่อยเบอร์บรุก โดงก์ และสคูเลิน
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
จำเลยรัก

จำเลยรัก เป็นนวนิยายไทยแนวโรแมนติก ดราม่า เป็นบทประพันธ์ของ ชูวงศ์ ฉายะจินดา ที่ตีพิมพ์ในเดลิเมล์วันจันทร์ ระหว่างปี พ.ศ. 2503 - 2505 เป็นเรื่องราวของความแค้นของ หฤษฎ์ พี่ชายที่ต้องสูญเสียน้องชายของตนเอง และเขาโกรธแค้นหญิงสาวต้นเหตุ ถึงกับจับตัวมาลงโทษเพื่อให้หายแค้น โดยไม่รู้ว่าจับมาผิดคน ไปจับโศรยา แต่เกิดความรักกันจึงได้แต่งงานกัน สุดท้ายหฤษฎ์ยอมรับทุกคำบัญชาของโศรยา นับจากนี้ตราบจนชั่วชีวิต บทประพันธ์นี้มีการนำมาสร้างเป็นภาพยนตร์และละครโทรทัศน์อีกหลายต่อหลายครั้ง โดยแต่ละครั้งก็ได้รับความนิยมอย่างดี ถือว่าเป็นบทประพันธ์ที่ชื่อเสียงมากที่สุดเรื่องหนึ่งของชูวงศ์ ฉายะจินดา
นอกจากนี้ยังมีการหยิบยกนำมาล้อเลียนในรูปแบบสื่อต่าง ๆ เช่น รายการตลก ภาพยนตร์ตลก การ์ตูน และสื่อออนไลน์
การดัดแปลงเป็นสื่อ.
จำเลยรัก ถูกนำมาสร้างเป็นภาพยนตร์และละครโทรทัศน์แล้วหลายครั้ง ได้แก่
เพลงจำเลยรัก.
จำเลยรัก มีเพลงประกอบในชื่อเดียวกัน เนื้อร้องแต่งโดย ชาลี อินทรวิจิตร เรียบเรียงโดย สมาน กาญจนผลิน เพลงกับเนื้อเรื่องไปด้วยกัน แต่งการเนื้อหาของบทประพันธ์จึงเข้ากันดี เพลงนี้เป็นเพลงประกอบภาพยนตร์หรือละครเรื่องนี้เสมอ ไม่ว่าจะนำมาสร้างใหม่กี่ครั้งก็ตาม
เพลงจำเลยรัก มีผู้ขับร้องเปลี่ยนไปตามยุคสมัย ในแต่ละเวอร์ชัน ดังนี้
เปโดร เลออน

เปโดร เลออน ซันเชซ ฆิล  เกิดเมื่อวันที่ 24 พฤศจิกายน ค.ศ. 1986 เป็นนักฟุตบอลชาวสเปน เล่นตำแหน่งปีกขวา ปัจจุบันอยู่สโมสรฟุตบอลเรอัลมาดริด ก่อนหน้านั้นเขาได้เล่นในสโมสรฟุตบอลมูร์เซีย ในระดับดิวิชัน 2 ของสเปน ระหว่างปี 2004-2007 จากนั้นได้เล่นในลาลิกา ในสโมสรฟุตบอลเลบันเตและสโมสรฟุตบอลบายาโดลิด ต่อมาได้ลงเล่นกันสโมสรฟุตบอลเฆตาเฟ ลงเป็นตัวจริง 33 นัด ทำประตูได้ 8 ประตู ในตำแหน่งปีกขวา จากนั้นสโมสรฟุตบอลเรอัลมาดริด ซื้อตัวด้วยเงิน 10 ล้านยูโร
แยชือ ดูแด็ก

แยชือ ดูแด็ก  เกิดเมื่อวันที่ 23 มีนาคม ค.ศ. 1973 ที่ประเทศโปแลนด์ เคยเล่นสโมสรฟุตบอลชื่อดังอย่างไฟเยอโนร์ดและลิเวอร์พูล โดยสโมสรสุดท้ายที่เล่นให้คือเรอัลมาดริด ปัจจุบันเขาได้เลิกเล่นฟุตบอลไปแล้วตั้งแต่ปี ค.ศ. 2011
โรงเรียนเทพศิรินทร์คลองสิบสาม ปทุมธานี

โรงเรียนเทพศิรินทร์คลองสิบสาม ปทุมธานี เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 2) ประเภทโรงเรียนมัธยมศึกษาขนาดใหญ่ เปิดสอนในระดับชั้นมัธยมศึกษาตอนต้นและตอนปลายแบบสหศึกษา ตั้งอยู่บริเวณถนนเลียบคลองสิบสาม ตำบลบึงคอไห อำเภอลำลูกกา จังหวัดปทุมธานี และเป็นโรงเรียนในกลุ่มโรงเรียนเทพศิรินทร์
ประวัติ.
โรงเรียนเทพศิรินทร์คลองสิบสาม ปทุมธานี มีชื่อเดิมว่า โรงเรียนคลองสิบสามวิทยา เกิดขึ้นจากความต้องการของประชาชนในเขตพื้นที่คลองสิบสามและชุมชนใกล้เคียง เพราะในสมัยก่อนที่จะตั้งโรงเรียน นักเรียนในพื้นที่ที่ต้องการจะศึกษาต่อในระดับชั้นมัธยมศึกษาเดินทางไปเรียนต่อที่อำเภอองครักษ์ จังหวัดนครนายก ซึ่งมีระยะทางกว่า 30 กิโลเมตร มีเส้นทางทุรกันดาร และถนนคลองสิบสามสายกลางยังเป็นดินคันคลองชลประทาน ขณะนั้นนายรุสดี ผลเจริญ ประธานอิสลามประจำจังหวัดปทุมธานี และคณะมีความคิดที่จะให้มีโรงเรียนมัธยมศึกษาตั้งแต่ปี พ.ศ. 2517 โดยจะใช้ที่ดินของมัสยิดอัลฮูดา (อยู่ห่างจากที่ตั้งของโรงเรียนในปัจจุบัน 200 เมตร) แต่ไม่เป็นที่ยินยอม
ต่อมาได้รับที่ดินจากนายสอิดและนางลอ รื่นสุข ซึ่งมอบให้มัสยิดประชาสัมพันธ์เป็นผู้ดำเนินการจัดการมอบที่ดินจำนวน 48 ไร่ 22 ตารางวา โดยความเห็นชอบของคณะกรรมการศาสนาประจำมัสยิดประชาสัมพันธ์เพื่อสร้างโรงเรียน 
วันที่ 25 มีนาคม 2519 กรมสามัญศึกษา กระทรวงศึกษาธิการได้อนุมัติให้ดำเนินการจัดตั้งเป็นโรงเรียน โดยให้ชื่อว่า โรงเรียนคลองสิบสามวิทยา และแต่งตั้งนายวิวัฒน์ พวงมะลิต เป็นครูใหญ่คนแรก มีนักเรียนรุ่นแรกจำนวน 31 คน ซึ่งในระยะแรกได้ใช้มัสยิดอัลฮูดาเป็นสถานที่และได้ย้ายมาที่ตั้งของโรงเรียนเมื่ออาคารชั่วคราวก่อสร้างเสร็จ และได้รับการช่วยเหลือจากชุมชน โดยเฉพาะพระครูพินิจธัญโสภณ เจ้าอาวาสวัดนิเทศราษฎร์ประดิษฐ์
ช่วงปีพ.ศ. 2535 โรงเรียนได้เปิดทำการสอนในระดับชั้นมัธยมศึกษาปีที่ 1-3 มีจำนวนห้องเรียนทั้งหมด 6 ห้องเรียน มีนักเรียน 181 คน ซึ่งในขณะนั้นได้มีโรงเรียนมัธยมศึกษาก่อตั้งขึ้นใหม่หลายโรงเรียนและนักเรียนที่จบระดับชั้นประถมศึกษาที่เป็นชาวมุสลิมจะเดินทางไปศึกษาต่อทางศาสนาในภาคใต้โดยไม่ศึกษาสายสามัญ จึงจำเป็นที่จะต้องแก้ปัญหาดังกล่าวและพัฒนาโรงเรียน โดยมี ดร.โกวิท วรพิพัฒน์ อธิบดีกรมสามัญศึกษาในขณะนั้น นายณรงค์ กาญจนานนท์ผู้อำนวยการโรงเรียนเทพศิรินทร์ และนายถนอม ผดุงสุทธิ์ อาจารย์ใหญ่โรงเรียนคลองสิบสามวิทยา เป็นผู้ดำเนินการ
วันที่ 25 มิถุนายน พ.ศ. 2535 กระทรวงศึกษาธิการได้อนุมัติให้เปลี่ยนชื่อโรงเรียนจาก โรงเรียนคลองสิบสามวิทยา เป็น โรงเรียนเทพศิรินทร์คลองสิบสาม ปทุมธานี
วันที่ 29 กันยายน พ.ศ. 2537 สมเด็จพระเทพรัตนราชสุดาฯ สยามบรมราชกุมารี ทรงรับนักเรียนโรงเรียนเทพศิรินทร์คลองสิบสาม ปทุมธานี เข้าโครงการ “ด้วยรักและห่วงใย” ในพระอุปถัมภ์ และพระองค์ได้เสด็จพระราชดำเนินเยี่ยมโรงเรียนเทพศิรินทร์คลองสิบสาม ปทุมธานีเป็นการส่วนพระองค์เมื่อวันที่ 9 พฤศจิกายน พ.ศ. 2537เป็นการเสด็จเยี่ยมครั้งที่ 1 ครั้งที่ 2 วันที่ 21 พฤศจิกายน พ.ศ. 2542ครั้งที่ 3 เมื่อวันที่ 10 พฤศจิกายน พ.ศ. 2546 ซึ่งในระยะก่อนการเสด็จพระราชดำเนิน โรงเรียนได้ดำเนินการปรับปรุงโรงเรียนตามกำลังและสภาพเท่าที่เป็นไปได้ โดยได้รับความอนุเคราะห์จากหลายฝ่ายมาช่วยลงแรงพัฒนาโรงเรียน
ฮาลิซอรัส

ฮาลิซอรัส ("Halisaurus") เป็นสายพันธุ์ที่สูญพันธุ์แล้ว ของตระกูลโมซาซอร์ มันมีความยาวประมาณ 3-4 เมตร (10 -13 ฟุต) มันอาจจะเป็นโมซาซอร์ที่เล็กที่สุด เมื่อเทียบกับโมซาซอร์ชนิดอื่น ฮาลิซอรัสอาศัยอยู่ในช่วงยุคครีเทเชียส เมื่อประมาณ 85-65 ล้านปีก่อน ชื่อของมันมีความหมายว่า กิ้งก่าทะเล เหยื่อของมันอาจจะเป็นนกทะเลดึกดำบรรพ์ที่ชื่อ เฮสเปอร์รอร์นิส
ในภาพยนตร์และสารคดี.
ฮาลิโอซอรัส ปรากฏตัวสั้นๆในสารคดีของ บีบีซี เรื่อง Sea Monsters:A Walking With Dinosaurs Trilogy โดยในเรื่องมันไม่ค่อยมีบทบาทอะไรมากนัก
เจมส์ เอ. การ์ฟีลด์

เจมส์ อับรัม การ์ฟีลด์ (19 พฤศจิกายน ค.ศ. 1831 – 19 กันยายน ค.ศ. 1881) เป็นประธานาธิบดีคนที่ 20 ของสหรัฐอเมริกา ดำรงตำแหน่ง 4 มีนาคม ค.ศ. 1881 ถึง 19 กันยายน ค.ศ. 1881 ในสังกัดพรรครีพับลิกัน เสียชีวิตเมื่อ ค.ศ. 1881
ประวัติ.
เจมส์ เอ การ์ฟิลด์ เกิดเมื่อวันที่ 19 พฤศจิกายน 1831 ที่ตำบลออเรนจ์ รัฐโอไฮโอ บิดามารดาของเขาคือ อับรัม และอิลิซา บัลลูการ์ฟิลด์ ปี 1858 เขาสมรสกับ ลูครีเทีย รูด๊อล์ฟ
การทำงาน.
ในระหว่างดำรงตำแหน่งประธานาธิบดีเขาต้องเผชิญกับสถานการณ์ที่รุนแรงเจ้าหน้าที่ไปรษณีย์จำนวนหนึ่งถูกกล่าวหาว่าฉ้อฉลรัฐบาลเกี่ยวกับเส้นทางไปรษณีย์ทางตะวันตก การฉ้อโกงนี้เป็นการฉ้อโกงที่เรียกกันว่า Star Route บุคคลดังกล่าวถูกนำตัวขึ้นศาลเพื่อสอบสวน แต่ก่อนที่กรณีนี้จะดำเนินต่อไปประเทศก็ต้องตื่นตระหนกกับข่าวการลอบสังหารประธานาธิบดี เช้าวันที่ 2 กรกฎาคม ค.ศ. 1881 การ์ฟิลพร้อมด้วยรัฐมนตรีต่างประเทศ เบลน เตรียมจะออกจากวอชิงตันเพื่อไปเยือนวิทยาลัยวิลเลียมส์ ขณะที่ บุคคลทั้งสองกำลังรออยู่ที่สถานีรถไฟวอชิงตัน ดี.ซี ชาร์ล เจ. กุยเตอร์ เข้าไปใกล้ตัวการ์ฟิลจากด้านหลังและยิงเขาสองครั้ง แล้วร้องว่า “ตอนนี้ อาร์เธอร์เป็นประธานาธิบดี” กุยเตอร์ ถูกจับกุมด้วยข้อหาพยายามฆาตกรรม และถูกแขวนคอ ถึงแม้ว่าประชาชนจำนวนมากคิดว่าเขาสติฟั่นเฟือน
ถึงแก่อสัญกรรม.
การ์ฟิลด์ ถึงแก่อสัญกรรม หลังจากทรมานจากการถูกยิงเป็นเวลากว่า 2 เดือน
สมาธิ

สมาธิ  หมายถึงความสำรวมใจให้แน่วแน่เพื่อให้จิตใจสงบหรือเพื่อให้เกิดปัญญาเห็นแจ้ง
การทำสมาธิมีปรากฏในหลายศาสนา เช่น ศาสนาพุทธ ศาสนาฮินดู และลัทธิเต๋า และยังคงรวมถึงสิ่งที่ไม่เกี่ยวกับศาสนา เช่น โยคะ 
ประโยชน์ของสมาธิ.
นอกจากเรื่องความเชื่อทางศาสนาแล้ว สมาธิยังมีประโยชน์ในด้านอื่น ๆ เช่น ช่วยให้จิตใจผ่องใสอ่อนโยน ผ่อนคลายความเครียด ช่วยให้ดูอ่อนกว่าวัย พัฒนาบุคลิกภาพให้ดูสง่างาม ฯลฯ
แจ๋ว (รายการโทรทัศน์)

<ns>0</ns>
 <revision>
 <parentid>8990099</parentid>
 <timestamp>2020-07-29T06:58:44Z</timestamp>
 <contributor>
 <username>Horus</username>
 </contributor>
 <comment>เปลี่ยนทางหน้าไปยัง ช่อง 3 แฟมิลี</comment>
 <origin>8990103</origin>
 <model>wikitext</model>
 <format>text/x-wiki</format>
นิกัลยา ดุลยา

นิกัลยา ดุลยา มีชื่อจริงว่า นิกัลยา อับดุล (5 เมษายน พ.ศ. 2525) เป็นนางแบบและนักแสดงชาวไทย เริ่มทำงานในวงการบันเทิงด้วยการแสดงในภาพยนตร์เรื่อง หลบผี ผีไม่หลบ ใน พ.ศ. 2546 และจากตำแหน่งมิสไทยแลนด์เวิลด์ ประจำปี 2547 นิกัลยาได้รับมงกุฏนางงามระดับประเทศเพียงผู้เดียวในประวัติศาสตร์นางงามระดับประเทศที่มาจากจังหวัดยะลา เธอยังเป็น 1 ใน 5 ตัวเก็งที่จะได้รับมงกุฏมิสเวิลด์จากเว็บไซต์โกลบัลบิวทีส์
ประวัติ.
นิกัลยา ดุลยา มีชื่อจริงว่า นิกัลยา อับดุล เป็นบุตรของนายโซะ กับนางต่วนแย อับดุล เธอมีพี่ชายและน้องชายอย่างละหนึ่งคน เธอสำเร็จการศึกษาในระดับอนุบาลจากโรงเรียนอนุบาลศรีบำรุง ระดับประถมศึกษาจากโรงเรียนยะลาบำรุง ระดับมัธยมศึกษาตอนต้นจากโรงเรียนผดุงประชา และระดับ ปวช-ปวส. จากโรงเรียนผดุงประชาพาณิชยการ อำเภอเมือง จังหวัดยะลา
ก่อนที่จะเข้าศึกษาต่อที่กรุงเทพฯ ในระดับปริญญาตรี เอกการบัญชี คณะบริหารธุรกิจ มหาวิทยาลัยราชภัฏสวนสุนันทา ปริญญาโท บริหารการศึกษา คณะศึกษาศาสตร์ มหาวิทยาลัยกรุงเทพธนบุรี และปริญญาบัณฑิต ป.บัณฑิตมหาวิทยาลัยราชภัฏสวนดุสิต
ชีวิตส่วนตัว.
นิกัลยาสมรสกับ ดร. สุฟียัน สูเด็ง นักธุรกิจ ในพิธีแบบอิสลาม (นิก๊ะ) เมื่อวันที่ 13 ตุลาคม 2555 ที่บ้านในอำเภอเมืองยะลา จังหวัดยะลา และจัดฉลองพิธีมงคลสมรส (วาลีมะ) เมื่อวันที่ 16 มีนาคม 2556 ที่โรงแรม ซี.เอส. ปัตตานี. และวันที่ 20 มีนาคม 2556 ที่โรงเรียนภักดีวิทยา จังหวัดปัตตานี เธอมีบุตรสาว 1 คน ชื่อ ดารยา สูเด็ง และ บุตรชาย 1 คน ชื่อ ดาอีม สูเด็ง
ปัจจุบัน นิกัลยาอาศัยอยู่ที่จังหวัดปัตตานีและยะลาเป็นส่วนใหญ่ โดยงดรับงานแสดงทุกอย่าง แต่ยังรับงานอิเวนต์ งานพิธีกร งานเปิดตัวสินค้า และงานพรีเซ็นเตอร์ ที่ไม่ขัดกับหลักศาสนาอิสลาม ปัจจุบันเธอได้ผันตัวเองมาเป็นครูสอนหนังสือโรงเรียนภักดีวิทยา ในจังหวัดปัตตานีตามความฝันที่เคยตั้งใจไว้
และประกอบธุรกิจส่วนตัวกับสามีของเธอ
รัทเทอร์ฟอร์ด บี. เฮส์

รัทเทอร์ฟอร์ด เบอร์ชาร์ด เฮส์ (4 ตุลาคม ค.ศ. 1822 – 17 มกราคม ค.ศ. 1893) เป็นประธานาธิบดีคนที่ 19 ของสหรัฐอเมริกา ดำรงตำแหน่งระหว่างวันที่ 4 มีนาคม ค.ศ. 1877 ถึง 1881 สังกัด พรรครีพลับบิกัน
ประวัติ.
เฮส์ เกิดเมื่อวันที่ 4 ตุลาคม 1822 ที่เมืองเดละแวร์ รัฐโอไฮโอ พ่อแม่ของเขาคือ รัทเธอร์ฟอร์ด และโซเฟีย ซึ่งอพยพมาจากเวอร์มอน เขาแต่งงานกับ ลูซี่ เว็บ
การทำงาน.
ในฐานะประธานาธิบดี มรสุมทางการเมืองได้สร้างความยุ่งยากให้กับเขาเป็นอย่างมาก เฮย์ได้ประกาศนโยบาย “ทรู แรดดิคัล คอมพลีท” ความดีและความพยายามของเฮส์นำความไม่พอใจมาสู่สมาชิกของพรรครีพับลิกันบางคน เขาแตกแยกกับวุฒิสมาชิก รอสโซ คอนลิงก์ จากนิวยอร์ก ทำให้เขาถูขับออกจากพรรคในช่วงท้ายของการบริหาร ส่วนสำคัญที่สุดของการบริหารงานของเฮส์คือ การยกระดับเศรษฐกิจของประเทศ ปรับปรุงรัฐทางใต้ เขายังมีส่วนทำให้ตำแหน่งประธานาธิบดีมีความเป็นเอกเทศไม่เหมือนกับยุคของแอนดรู จอห์นสัน และแกรนท์
17 มกราคม 1893.
เฮส์ ถึงแก่อสัญกรรม ที่สเปเชี่ยล โกรฟ
แอนดรูว์ จอห์นสัน

พลจัตวา แอนดรูว์ จอห์นสัน (อังกฤษ: Andrew Johnson; 29 ธันวาคม ค.ศ. 1808 - 31 กรกฎาคม ค.ศ. 1875) เป็นนักการเมืองชาวอเมริกัน เป็นอดีตรองประธานาธิบดีสหรัฐอเมริกา คนที่ 16 และอดีตประธานาธิบดีสหรัฐอเมริกา คนที่ 17
ประวัติ.
จอห์นสันเกิดและเติบโตจากครอบครัวที่ยากจน ที่เมืองราลี รัฐนอร์ธแคโรไลน่า บิดาของเขาคือจาค็อบ จอห์นสัน ทำงานเป็นพนักงานยกกระเป๋าในโรงแรมเล็กๆ ของหมู่บ้าน มารดาของเขาคือ พอลลี่ ทำงานเป็นช่างทอผ้า เขาจึงเป็นประธานาธิบดีที่เริ่มต้นชีวิตที่ยากจนที่สุด ในวัยเด็กถูกฝึกให้เป็นช่างตัดเสื้อ แต่ได้หนีออกมา เขาได้เปิดร้านตัดเสื้อที่เมืองกรีนวิลล์ รัฐเทนเนสซี และได้แต่งงานกับเอลิซ่า แมคคาเดิล และยังได้ร่วมอภิปรายที่สถาบันวิชาท้องถิ่นอีกด้วย
การทำงาน.
เมื่อเขาเข้าสู่การเมือง เขาเป็นนักพูดที่มีความสามารถและเน้นการสนับสนุนสามัญชนและประณามพวกคณาธิปไตย เขาได้เป็นสมาชิกสภาผู้แทนราษฎรและสมาชิกสภาสูงในคริสต์ทศวรรษที่ 1840 และ 1850 ในปีค.ศ. 1865 เขาได้ดำรงตำแหน่งรองประธานาธิบดี เมื่อประธานาธิบดี อับราฮัม ลินคอล์น ถูกลอบสังหาร สงครามกลางเมืองกำลังจะสิ้นสุดลง เขาถูกเรียกตัวอย่างกะทันหัน โดยมี อับราฮัม ลินคอล์น มาเรียกตัวในความฝัน และไม่ได้เตรียมตัวมาก่อนเพื่อมารับตำแหน่งประธานาธิบดี เพื่อมาจัดการปัญหาที่สลับซับซ้อน ก็คือจัดการกับฝ่ายใต้ซึ่งเป็นฝ่ายปราชัย และรวมประเทศซึ่งแบ่งแยกกันด้วยสงครามเป็นเวลาถึง 4 ปี เขาพยายามอย่างหนักที่จะปฏิบัติภารกิจนี้ให้ลุล่วง แต่เขาไม่สามารถจะลดความขมขื่นระหว่างฝ่ายเหนือและฝ่ายใต้ และนำกิจการของประเทศกลับสู่ภาวะปกติ เขาเป็นชายผู้กล้าหาญและมีความตั้งใจดี แต่เขาไม่ทราบวิธีจะรับคำแนะนำหรือทำงานร่วมกับผู้อื่น และเขาไม่ประสบความสำเร็จในการเป็นประธานาธิบดี
งูปล้องทอง

งูปล้องทอง (ชื่อวิทยาศาสตร์: "Boiga dendrophila") เป็นงูขนาดกลางมีความยาวเฉลี่ย 2.4–2.7 เมตร (8–9 ฟุต) ลำตัวมีสีดำเป็นมันและมีสีเหลืองเป็นวงเล็ก ๆ เป็นระยะ แต่ไม่รอบตัว หัวดำ ปากลายเสือและท้องมีเขี้ยวพิษใต้ตา เมื่อถูกฉกกัดบริเวณปลายปากจะไม่เป็นอันตราย นอกเสียจากถูกฉกติดและงับไปจนถึงเขี้ยวพิษ ผู้ถูกกัดไม่มีอันตรายมากนัก หากแต่เพียงมีอาการปวดบวม แต่ไม่ปรากฏเป็นรอยแผลเป็น งูปล้องทองมีนิสัยดุ เมื่อเข้าใกล้จะงอพับตัวเตรียมฉก สามารถแผ่หนังคอทางตั้งแล้วอ้าปากเพื่อให้อีกฝ่ายกลัว งูปล้องทองชอบอาศัยอยู่ตามป่าริมแม่น้ำและริมทะเลทางภาคใต้ ในเวลากลางวันจะขดตัวนอนตามพุ่มไม้ และออกหากินในเวลากลางคืน งูปล้องทองกินอาหารได้หลายอย่างเช่น หนู, นก, ตุ๊กแก, กิ้งก่า, ปลา พบมากในจังหวัดระนอง, ชุมพร, สตูล, ยะลา, ปัตตานี, ตรัง และนราธิวาส นอกจากประเทศไทยแล้วยังพบในมาเลเซียจนถึงฟิลิปปินส์
ชนิดย่อย.
มีชนิดย่อยที่ได้รับการยอมรับถึง 9 ชนิด ซึ่งรวมชนิดย่อยต้นแบบด้วย
ชื่อชนิดย่อย "levitoni" ตั้งขึ้นเพื่อเป็นเกียรติแด่แอลัน อี. เลวีตัน นักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน (เกิด ค.ศ. 1930)
ตริโปลี

ตริโปลี (/ "Ṭarābulus", ; ภาษาอาหรับลิเบีย: "Ṭrābləs" ; ภาษาเบอร์เบอร์: "Ṭrables"; มาจาก / "Trípolis" "สามเมือง") เป็นเมืองใหญ่ที่สุดและเมืองหลวงของประเทศลิเบีย บางครั้งเรียกว่า "ตริโปลีตะวันตก" (/ "Ṭarābulus al Gharb") เพื่อให้ต่างจากตริโปลีในประเทศเลบานอน
ตริโปลีมีประชากร 1,065,405 คน (พ.ศ. 2549) ตั้งอยู่ทางตะวันตกเฉียงเหนือของประเทศ อยู่ที่ขอบของทะเลทราย เป็นส่วนของแผ่นดินที่ติดกับทะเลเมดิเตอร์เรเนียน ตรงบริเวณที่เป็นอ่าว ชาวฟินิเชียก่อตั้งเมืองตริโปลีขึ้นเมื่อ 700 ปีก่อนคริสต์ศักราช โดยตั้งชื่อว่า "Oyat" ตริโปลีเป็นเมืองที่ใหญ่ที่สุด มีท่าเรือ และเป็นที่ตั้งของมหาวิทยาลัยลิเบีย เนื่องจากเป็นเมืองที่มีประวัติยาวนาน จึงมีแหล่งโบราณคดีในเมืองมากมาย มีภูมิอากาศแบบเมดิเตอร์เรเนียน คือ อากาศร้อน ฤดูร้อนแล้ง ฤดูหนาวฝนตก 
เศรษฐกิจ.
ตริโปลีเป็นหนึ่งในศูนย์กลางหลักของเศรษฐกิจของลิเบียร่วมกับมิศรอตะฮ์ เป็นศูนย์กลางการธนาคาร การเงิน และการสื่อสารชั้นนำในประเทศ และเป็นหนึ่งในเมืองการค้าและการผลิตชั้นนำในลิเบีย บริษัทที่ใหญ่ที่สุดในประเทศหลายบริษัทรวมทั้งบริษัทข้ามชาติส่วนใหญ่ตั้งสำนักงานใหญ่และสำนักงานกึ่งที่พักในตริโปลี 
ผลผลิตที่สำคัญ ได้แก่ อาหารแปรรูป สิ่งทอ วัสดุก่อสร้าง เสื้อผ้า และผลิตภัณฑ์ยาสูบ นับตั้งแต่การยกเลิกการคว่ำบาตรลิเบียใน พ.ศ. 2542 และอีกครั้งใน พ.ศ. 2546 มีการลงทุนจากต่างประเทศและการท่องเที่ยวเพิ่มขึ้นในตริโปลี และการจราจรมีความหนาแน่นขึ้นบริเวณท่าเรือของเมืองและสนามบินนานาชาติตริโปลีซึ่งเป็นสนามบินนานาชาติหลักของลิเบีย 
ตริโปลีเป็นที่ตั้งของพื้นที่จัดงานแสดงสินค้านานาชาติตริโปลีซึ่งเป็นนิทรรศการอุตสาหกรรม การเกษตร และการค้าระดับนานาชาติ ตั้งอยู่ที่ถนนอุมัร อัลมุคตาร งานแสดงสินค้านี้หนึ่งในสมาชิกของสมาคมอุตสาหกรรมนิทรรศการระดับโลกซึ่งตั้งอยู่ในปารีส ประเทศฝรั่งเศส งานแสดงสินค้านานาชาตินี้จัดขึ้นระหว่างวันที่ 2–12 เมษายนของทุกปี โดยเฉลี่ยมีผู้เข้าร่วมงานจากประมาณ 30 ประเทศ และจากบริษัทและองค์กรมากกว่า 2,000 แห่ง
เฟทัลโฟร์เวย์ (2010)

เฟทัลโฟร์เวย์ (2010)  เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 มิถุนายน ค.ศ. 2010 ณ Nassau Veterans Memorial Coliseum เมือง Uniondale, New York โดยแสดงนักมวยปล้ำจาก Raw และ SmackDown
วุฒิศักดิ์ ลาภเจริญทรัพย์

ผู้ช่วยศาสตราจารย์ วุฒิศักดิ์ ลาภเจริญทรัพย์ รักษาการอธิการบดีมหาวิทยาลัยรามคำแหง และประธานกรรมการส่งเสริมกิจการมหาวิทยาลัยรามคำแหง อดีตอธิการบดีมหาวิทยาลัยรามคำแหง ประธานกรรมการและกรรมการอิสระ บริษัท ชโย กรุ๊ป จำกัด (มหาชน) กรรมการอิสระ บริษัท บางกอก โพสต์ จำกัด (มหาชน) ดำรงตำแหน่งผู้ช่วยศาสตราจารย์ประจำคณะรัฐศาสตร์ มหาวิทยาลัยรามคำแหง
ประวัติ.
ผศ.วุฒิศักดิ์ ลาภเจริญทรัพย์ เกิดเมื่อวันที่ 18 ตุลาคม พ.ศ. 2492 เป็นชาวตำบลสระกระโจม อำเภอดอนเจดีย์ จังหวัดสุพรรณบุรี จบการศึกษา รัฐศาสตรบัณฑิต (เกียรตินิยม) จุฬาลงกรณ์มหาวิทยาลัย และรัฐศาสตรมหาบัณฑิต มหาวิทยาลัยชิคาโก ประเทศสหรัฐอเมริกา เริ่มรับราชการที่มหาวิทยาลัยรามคำแหง ตั้งแต่ปี 2517 เป็นอาจารย์ตรี ปี พ.ศ. 2529 เป็นผู้ช่วยศาสตราจารย์ ระดับ 6 ปี พ.ศ. 2534 เป็นผู้ช่วยศาสตราจารย์ ระดับ 7 พ.ศ. 2539 เป็นผู้ช่วยศาสตราจารย์ 8 ในปี พ.ศ. 2541-2543 ทำหน้าที่หัวหน้าภาควิชาการปกครอง และในปี 2548-2554 ดำรงตำแหน่งคณบดีคณะรัฐศาสตร์ มหาวิทยาลัยรามคำแหง และได้รับแต่งตั้งให้ปฏิบัติหน้าที่รักษาราชการแทนอธิการบดี โดยสภามหาวิทยาลัยรามคำแหง มีมติแต่งตั้งให้ดำรงตำแหน่งรักษาราชการแทนอธิการบดีมหาวิทยาลัยรามคำแหง ตั้งแต่วันที่ 10 กุมภาพันธ์ 2554 ถึงวันที่ 30 มิถุนายน 2554 และวันที่ 25 ตุลาคม 2554 โปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง ตั้งแต่วันที่ 21 ตุลาคม 2554 โดยดำรงตำแหน่งในวาระแรกจนถึงวันที่ 20 ตุลาคม 2558
หลังรัฐประหารในประเทศไทย พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
ต่อมา วันที่ 7 มีนาคม พ.ศ. 2559 ได้มีพระบรมราชโองการโปรดเกล้าฯ ให้ดำรงตำแหน่งอธิการบดีมหาวิทยาลัยรามคำแหง อีกสมัย ตั้งแต่วันที่ 3 มีนาคม 2559และดำรงตำแหน่งจนถึงวันที่ 2 มีนาคม พ.ศ. 2563
ตำบลแหลมทอง (อำเภอหนองบุญมาก)

แหลมทอง เป็นตำบลหนึ่งในอำเภอหนองบุญมาก จังหวัดนครราชสีมา องค์กรปกครองส่วนท้องถิ่นที่ดูแลพื้นที่ตำบลแหลมทองทั้งตำบล คือ เทศบาลตำบลแหลมทอง
ประวัติ.
เดิมตำบลแหลมทองเป็นกลุ่มหมู่บ้านที่เป็นส่วนหนึ่งของตำบลสารภี อำเภอโชคชัย จังหวัดนครราชสีมา และเมื่อหนองบุนนากได้จัดตั้งขึ้นเป็นกิ่งอำเภอ ตำบลสารภีจึงแยกเป็นสองเขตการปกครอง โดยเขตการปกครองที่อยู่ใกล้พื้นที่ตำบลไทยเจริญได้ขึ้นกับตำบลไทยเจริญ และส่วนที่อยู่ใกล้ตำบลสารภีก็สังกัดตำบลสารภี ภายหลังจากนั้นไม่นานตำบลแหลมทองจึงได้แยกตัวจากตำบลไทยเจริญจัดตั้งเป็นตำบลแหลมทองตามชื่อของหมู่บ้านในตำบล
เทศบาลตำบลแหลมทองได้รับการจัดตั้งจากองค์การบริหารส่วนตำบลแหลมทอง เป็นเทศบาลตำบลเมื่อวันที่ 18 กรกฎาคม พ.ศ 2551 ตามประกาศกระทรวงมหาไทย ซึ่งเป็นหน่วยบริหารราชการส่วนท้องถิ่นรูปแบบใหม่ ตามพระราชบัญญัติสภาตำบลและเทศบาลตำบล พ.ศ 2542 แก้ไขเพิ่มเติม (ฉบับที่ 3) ซึ่งประกาศในราชกิจจานุเบกษา ลงวันที่ 20 ธันวาคม พ.ศ 2542
การปกครอง.
ตำบลแหลมทองแบ่งการปกครองออกเป็น 10 หมู่บ้าน คือ
ศาสนา.
ประชาชนในตำบลแหลมทองนับถือศาสนาพุทธ โดยมีศาสนสถาน 4 แห่ง คือ
การศึกษา.
ในพื้นที่ตำบลแหลมทอง มีโรงเรียนในพื้นที่ระดับประถมศึกษา จำนวน 2 โรงเรียน คือ 
และโรงเรียนขยายโอกาสจำนวน 1 โรงเรียน คือ
น้ำหล่อสมองไขสันหลัง

น้ำหล่อสมองไขสันหลัง  เป็นสารน้ำชนิดหนึ่งในร่างกาย ใสไม่มีสี หล่ออยู่ในช่องใต้เยื่อหุ้มสมองชั้นกลางและระบบโพรงสมอง ภายนอกและภายในสมองและไขสันหลัง อาจกล่าวได้ว่าเนื้อสมองและไขสันหลัง "ลอย" อยู่ในน้ำหล่อสมองไขสันหลังนี้